
讚诪讘讟诇 讻诇讬 诪讛讬讻谞讜. 讘驻专拽 讘转专讗 驻讬专砖 讘拽讜谞讟专住 讚讗住讜专 诪砖讜诐 讚诪转讞讝讬 讻住讜转专 讜讻讗谉 驻讬专砖 讚讞砖讬讘 讻讗诇讜 诪讞讘专讜 砖诐 讘讟讬讟: 讟讘诇 诪讜讻谉 讛讜讗 讗爪诇 砖讘转. 讗祝 注诇 驻讬 砖讗住讜专 诇讟诇讟诇讜 讻讚转谞谉 讘驻专拽 诪驻谞讬谉 (诇拽诪谉 拽讻讜:) 诪''诪 诇讗 讞砖讬讘 诪讘讟诇 讻诇讬 诪讛讬讻谞讜 讻讬讜谉 讚讗诐 注讘专 讜转讬拽谞讜 诪转讜拽谉 拽' 诇专砖讘''讗 讚转谞谉 讘诪住讻转 转专讜诪讜转 讘驻''讘 (诪砖谞讛 讙) 讜诪讬讬转讬 诇讛 讘讛谞讬讝拽讬谉 (讙讬讟讬谉 谞讚.) 讛诪注砖专 讘砖讘转 讘砖讜讙讙 讬讗讻诇 讘诪讝讬讚 诇讗 讬讗讻诇 讜诇讬砖谞讗 讚拽讗诪专 讛讻讗 讗诐 注讘专 讜转讬拽谞讜 诪砖诪注 讘诪讝讬讚 诪讚诇讗 拽讗诪专 砖讗诐 砖讙讙 讜转讬拽谞讜 讜谞专讗讛 讚谞拽讟 注讘专 讻讙讜谉 讚诇讬转 诇讬讛 驻讬专讬 讗讞专讬谞讬 讚讗诪专 讘讘讬爪讛 讘驻专拽 讬''讟 (讚祝 讬讝:) 讚讗驻讬诇讜 讘诪讝讬讚 讬讗讻诇 注讜讚 讛拽砖讛 讚讘驻专拽 讘转专讗 (讚祝 拽谞讚:) 转谞讬讗 讛讬转讛 讘讛诪转讜 讟注讜谞讛 讟讘诇 讜注砖砖讬转 诪转讬专 讗转 讛讞讘诇讬诐 讜讛砖拽讬诐 谞讜驻诇讬诐 讜讗注''驻 砖诪砖转讘专讬谉 诪砖诪注 讚讗住讜专 诇讛谞讬讞 转讞转讬讛谉 讻专讬诐 讜讻住转讜转 讗诇诪讗 讟讘诇 诇讗讜 诪讜讻谉 讛讜讗 讜讗讜专''讬 讚讗祝 注诇 驻讬 砖诪砖转讘专讬谉 诇讗 拽讗讬 讗讟讘诇 讗诇讗 讗注砖砖讬转 讜注讜讚 讛拽砖讛 讻讬 讛讬讻讬 讚讗诪专 讚讗诐 注讘专 讜转讬拽谞讜 诪转讜拽谉 讛''谞 讻砖诪谞讬讞 讻诇讬 转讞转 转专谞讙讜诇转 诇拽讘诇 讘讬爪转讛 谞讬诪讗 砖讗诐 注讘专 讜讛住讬专 讛讘讬爪讛 诪讜转专 讛讻诇讬 诇讟诇讟诇 讜讗诐 讻谉 讘讬讟诇转 转讜专转 讘讬讟讜诇 讻诇讬 诪讛讬讻谞讜 讜诇讗讜 驻讬专讻讗 讛讬讗 讚讛讗 讻诪讜 砖讛讻诇讬 注诐 讛讘讬爪讛 讗讬谉 诇讛 讛讬转专 讗讘诇 讟讘诇 讬砖 诇讜 讛讬转专 注诇 讬讚讬 转讬拽讜谉 讜注讜讚 讛拽砖讛 讛讬讻讗 讚讗讬转 诇讬讛 驻讬专讬 讗讞专讬谞讬 讘砖讜讙讙 讗诪讗讬 讬讗讻诇 谞讬诪讗 诪讙讜 讚讗讬转拽爪讗讬 诇讘讬谉 讛砖诪砖讜转 讗讬转拽爪讗讬 诇讻讜诇讬 讬讜诪讗 讜注讜讚 诪''砖 讚讛讻讗 讗诪专 讚讗诐 注讘专 讜转讬拽谞讜 诪转讜拽谉 讜讘讘讬爪讛 讘驻' 讗讬谉 爪讚讬谉 (讚祝 讻讜: 讜砖诐) 讙讘讬 讘讻讜专 诇专''砖 讚讗诪专 讗讬谉 专讜讗讬谉 诪讜诪讬谉 讘讬''讟 讗诪专. 砖讗诐 注讘专 讜讘讬拽专讜 讗讬谞讜 诪讘讜拽专 讜讗讚讗 讘专 讗讜讻诪讬 讚讗诪专 讘砖讜讙讙 诪讘讜拽专 讗诪专讬谞谉 讛转诐 讚诇讬转讗 讚诪砖讘砖 讜转谞讬: 讻讜驻讬谉 讗转 讛住诇. 诇注讬诇 诇讗 诪爪讬 驻专讬讱 诪讬谞讛 讚讛爪诇讛 诪爪讜讬讛 讛讬讗: 讘注讜讚谉 注诇讬讜. 讗讘诇 讗讞专 砖讬专讚讜 诪讜转专 诇讟诇讟诇讜 谞专讗讛 诇专''讬 讚拽住讘专 讚讗讬谉 诪讜拽爪讛 诇讞爪讬 砖讘转 讚诇诪''讚 讘驻' 讗讬谉 爪讚讬谉 (讘讬爪讛 讻讜: 讜住诐). 讚讬砖 诪讜拽爪讛 讗住讜专 诇讟诇讟诇讜 讗祝 讗讞专 砖讬专讚讜 讜拽砖讛 诇专砖讘''讗 诇诪''讚 讬砖 诪讜拽爪讛 诇讞爪讬 砖讘转 讗诪讗讬 讻讜驻讬谉 讗转 讛住诇 诇驻谞讬 讛讗驻专讜讞讬诐 讜讛讗 诪讘讟诇 讻诇讬 诪讛讬讻谞讜 讜拽讬''诇 讚讗住讜专 诇讘讟诇讜 讚讘住讜祝 驻讬专拽讬谉 驻专讬讱 住转诪讗 讚讛砖''住 讜讛讗 拽讗 诪讘讟诇 讻诇讬 诪讛讬讻谞讜 讜讻谉 讘驻' 诪驻谞讬谉 (诇拽诪谉 拽讻讞:) 讜讘驻' 讘转专讗 (讚祝 拽谞讚:) 驻专讬讱 讗诇讬讘讗 讚专讘 讛讜谞讗 讗注''讙 讚诇讗 诪爪讬谞讜 砖讛讬讛 住讜讘专 讻谉 诪砖诪注 讚诇讻''注 讗住讜专 诇讘讟诇 讻诇讬 诪讛讬讻谞讜 讜讻谉 讗驻专砖 讘住诪讜讱 讜讬''诇 讚诇诪''讚 讬砖 诪讜拽爪讛 诇讞爪讬 砖讘转 讛讱 讚讻讜驻讬谉 讗转 讛住诇 诪讜拽讬 讻专''砖 讚诇讚讬讚讬讛 讜讚讗讬 砖专讬 诇讟诇讟诇 讛住诇 讻砖讬专讚讜 讚讗驻讬' 诪讬讙讜 讚讗讬转拽爪讗讬 诇讘讬谉 讛砖诪砖讜转 讗讬转拽爪讗讬 诇讻讜诇讬 讬讜诪讗 诇讬转 诇讬讛 讚讛讗 诪转讬专 诇讛住转驻拽 诪谉 讛谞专 砖讻讘讛 讗''谞 讛讗 讚讬砖 诪讜拽爪讛 诇讞爪讬 砖讘转 讛讬讬谞讜 诇讗讻讬诇讛 讜诇讗 诇讟诇讟讜诇 讜讗''转 专讘 讬讜住祝 讚诪驻专砖 诪转谞讬' 诪砖讜诐 讚讗住讜专 诇讘讟诇 讻诇讬 诪讛讬讻谞讜 诇讗 讗转讬讗 诪转谞讬' 讻专''砖 讚诇讚讬讚讬讛 诇讗 诪讘讟诇 讻诇讬 诪讛讬讻谞讜 讻讬讜谉 讚砖专讬 诇讗讞专 砖讻讘讛 讻讬 讛讬讻讬 讚诇讗 讞砖讘讬谞谉 讛讻讗 讻驻讬讬转 讛住诇 讘讬讟讜诇 讻诇讬 诪砖讜诐 讚砖专讬 讗讞专 砖讬专讚讜 讜讬''诇 讚诇讗 讚诪讬 讚讛讻讗. 讜讚讗讬 诇讗 讞砖讬讘 讘讬讟讜诇 讻诇讬 讻讬 诪讬讚 讻砖讘讗讜 注诇 讛住诇 讘讬讚讜 诇讛驻专讬讞诐 讜诇讛讘专讬讞诐 诪砖诐: 讘注讜讚谉 注诇讬讜 讻诇 讘讬谉 讛砖诪砖讜转. 转讬诪讛 讛讗 讻讬讜谉 讚讘讬讚讜 诇讛驻专讬讞诐 诇诪讟讛 讛讜讬 讙诪专讜 讘讬讚讬 讗讚诐 讜诇讬转 诇谉 诇诪讬诪专 诪讬讙讜 讚讗讬转拽爪讗讬 诇讘讬谉 讛砖诪砖讜转 讻讚诪讜讻讞 讘驻' 讗讬谉 爪讚讬谉 (讘讬爪讛 讻讜:) 讚驻专讬讱 专' 讝讬专讗 诇诪''讚 讬砖 诪讜拽爪讛 诇讞爪讬 砖讘转 讜讛讗 驻讜诇讬谉 讜注讚砖讬诐 讚诪讘砖诇讬诐 讘讬''讟 讚诪注讬拽专讗 讞讝讜 诇讻讜住 讻讬 砖讚讬谞讛讜 讘拽讚专讛 讞讬讬转讗 讗讬讚讞讜 诇讛讜 讙诪专 讘讬砖讜诇讬讬讛讜 讗讬砖转专讜 诇讛讜 讗''诇 讗讘讬讬 讜诇讟注诪讬讱 转拽砖讬 诇讱 拽讚讬专讜转 讚注诇诪讗 讚讛讗 拽讚讬专讜转 讚砖讘转讗 讘讬谉 讛砖诪砖讜转 专讜转讞讜转 讛谉 讜诇讗讜专转讗 拽讗 讗讻诇讬谞谉 诪讬谞讬讬讛讜 讗诇讗 讙诪专讜 讘讬讚讬 讗讚诐 诇讗 拽诪讘注讬讗 诇讬讛 讻讬 拽讗 诪讬讘注讬讗 诇讬讛 讙诪专讜 讘讬讚讬 砖诪讬诐 讜讬''诇 讚砖讗谞讬 拽讚讬专讜转 讗诐 讛讜讛 爪专讬讱 诇讛讜 讘讬谉 讛砖诪砖讜转 讛讬讛 诪拽专专谉 讜讻谉 驻讜诇讬谉 讜注讚砖讬诐 专爪讜谞讜 砖讬转讘砖诇讜 讘诇讗 砖讜诐 讚讬讞讜讬 讗讘诇 讛讻讗 专爪讜谞讜 讛讬讛 砖讬注诇讜 讛讗驻专讜讞讬谉 注诇 讛住诇 砖诇讻讱 讻驻讗讜 讜讛专讬 砖注讛 讗讞转 讛拽爪讛 讗讜转讜 诇爪专讻谉 讜诪讬讙讜 讚讗讬转拽爪讗讬 诇讘讬谉 讛砖诪砖讜转 讗讬转拽爪讗讬 诇讻讜诇讬 讬讜诪讗: 讜砖谞讬 诇讬讛 讘爪专讬讱 诇诪拽讜诪讜. 讛讛讬讗 讚谞讜转谞讬谉 讻诇讬 转讞转 讛讚诇祝 讗讬讻讗 谞诪讬 诇砖谞讜讬讬 讘讚诇祝 讛专讗讜讬 讻讚砖谞讬 诇注讬诇 讜讘驻专拽 诪砖讬诇讬谉 (讘讬爪讛 诇讜. 讜砖诐) 诪砖谞讬 诇讬讛 讛讻讬 诇专讘讬 讬爪讞拽 转讬诪讛 诇专''讬 诪''砖 讚讙讘讬 砖诪谉 转谞讗 讗讬谉 谞讜转谞讬谉 讜讙讘讬 谞讬爪讜爪讜转 谞讜转谞讬谉 讘转专讜讬讬讛讜 讛讜讛 诪爪讬 诇诪转谞讬 谞讜转谞讬谉 讘爪专讬讱 诇诪拽讜诪讜 讗讜 讘转专讜讬讬讛讜 讗讬谉 谞讜转谞讬谉 讘讗讬谉 爪专讬讱 诇诪拽讜诪讜 讜谞专讗讛 诇专''讬 讚诪注讬拽专讗 讗砖诪注讬谞谉 讚讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讘砖讘转 讜讙讘讬 谞讬爪讜爪讜转 讚讘转专 讛讻讬 讗砖诪注讬谞谉 讚讘爪专讬讱 诇诪拽讜诪讜 砖专讬 讗讬 谞诪讬 专' 讬爪讞拽 讗讬转 诇讬讛 谞诪讬 讚讗住讜专 诇讘讟诇 讻诇讬 诪讛讬讻谞讜 讜诇讛讻讬 讙讘讬 砖诪谉 讗讬谉 谞讜转谞讬谉 讗驻讬诇讜 讘爪专讬讱 诇诪拽讜诪讜 讜诇专讘 讛讜谞讗 谞驻专砖 讘住诪讜讱 讚讗讬转 诇讬讛 谞诪讬 转专讜讬讬讛讜 讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讜讗住讜专 诇讘讟诇 讻诇讬 诪讛讬讻谞讜 讜讗诐 谞讗诪专 讚诇专讘 讬讜住祝 诇讗 讗转讬讗 诪转谞讬转讬谉 讻专''砖 讚讻讬讜谉 讚诇讚讬讚讬讛 诪讜转专 诇讗讞专 砖讻讘讛 诇讗 讞砖讬讘 讘讬讟讜诇 讻诇讬 讗诐 讻谉 诪爪讬谞谉 诇诪讬诪专 讚讗驻讬诇讜 专讘讛 讗讬转 诇讬讛 讚讗住讜专 诇讘讟诇 讻诇讬 诪讛讬讻谞讜 讜讗讬爪讟专讬讱 诇诪讬诪专 讚讛爪诇讛 砖讗讬谞讛 诪爪讜讬讛 诇讗 讛转讬专讜 讻讚讬 诇讗讜拽诪讛 诪转谞讬转讬谉 讻专''砖 讜讗''转 诪讗讬 爪专讬讱 讘讻诇 讛谞讬 诪砖谞讬讜转 诇讗砖诪注讬谞谉 讚讘爪专讬讱 诇诪拽讜诪讜 砖专讬 讜讬砖 诇讜诪专 讚诇讙讘讬 谞讬爪讜爪讜转 讗讬爪讟专讬讱 诇讗砖诪注讬谞谉 讚诇讗 转讬诪讗 讗驻讬诇讜 讘爪专讬讱. 诇诪拽讜诪讜 讗住讜专 诪砖讜诐 讚讬诇诪讗 讗转讬 诇讻讘讜讬讬 讜讻谉 讛讛讬讗 讚讻讜驻讬谉 拽注专讛 砖诇讗 转讗讞讜讝 讻讜' 讜讛讛讬讗 讚拽讜专讛 砖谞砖讘专讛 谞专讗讛 诇专砖讘''讗 讚讗讬爪讟专讬讱 诇讗砖诪注讬谞谉 讚诇讗 讞讬讬砖讬谞谉 砖诪讗 讬注诇讛 讗转 讛拽讜专讛 讚讗住讜专 诇讛注诇讜转 讻讚转谞谉 讘驻' 砖讜讗诇 (诇拽诪谉 拽谞讗:) 讜讻谉 拽讜专讛 砖谞砖讘专讛 住讜诪讻讬谉 讗讜转讛 讻讜' 诇讗 砖转注诇讛 讗诇讗 砖诇讗 转讜住讬祝: 讻讜驻讛 注诇讬讛 讻诇讬 砖诇讗 转砖讘专 讻讜'. 讻诇 讛谞讛讜 讚诪讬讬转讬 讬讚注 讛诪拽砖讛 讚诪爪讬 诇砖谞讜讬讬 讘爪专讬讱 诇诪拽讜诪讜 讗诇讗 砖专讜爪讛 诇讬讚注 讗诐 讬砖 诇转专抓 讘注谞讬谉 讗讞专: 讚讗讬讬转讜专 诪讘谞讬讬谞讗. 讻讚讗诪专 诇拽诪谉 讘驻' 讻诇 讛讻诇讬诐 (讚祝 拽讻讚:) 讛谞讬 诇讘谞讬 讚讗讬讬转专讬 诪讘谞讬讬谞讗 砖专讬 诇讟诇讟讜诇讬谞讛讜:




专讘 谞住讬诐 讙讗讜谉

讘讗讘谞讬诐 诪拽讜专讝诇讜转 砖诇 讘讬转 讛讻住讗. 转诪爪讗 驻讬专讜砖讜 讘驻专拽 讛诪讜爪讬讗 讬讬谉 (砖讘转 讚祝 驻讗) 讝讜谞讬谉 注诇 诇讘讬 诪讚专砖讗 讗诪专 诇讛讜 专讘讜转讬讬 砖讬注讜专 讗讘谞讬诐 诪拽讜专讝诇讜转 讘讻诪讛 讗诪专讜 诇讜 讻讝讬转 讜讻讗讙讜讝 讜讻讘讬爪讛 转谞讜 专讘谞谉 讘砖讘转 讙' 讗讘谞讬诐 诪拽讜专讝诇讜转 诪讜转专 诇讛讻谞讬住谉 诇讘讬转 讛讻住讗 讻讜':
讘诇讬讘谞讬 讚讗讬讬转讜专 诪讘讬谞讬讬谞讗 讚讞讝讬讬谉 诇诪讬讝谞讗 注诇讬讬讛讜 注讬拽专诐 讘驻专拽 讻诇 讛讻诇讬诐 谞讬讟诇讬谉 讘砖讘转 (讚祝 拽讻讚) 讗诪专 专讘 谞讞诪谉 讛谞讬 诇讬讘谞讬 讚讗砖转讬讜专 诪讘谞讬讬谞讗 砖专讬 诇讟诇讟讜诇讬谞讛讜 讘砖讘转讗 诪砖讜诐 讚讞讝讜 诇诪讬讝讙讗 注诇讬讬讛讜 讜讘诪住' 讬讜诐 讟讜讘 (讚祝 诇讗) 讘驻专拽 讛诪讘讬讗 讻讚讬 讬讬谉 诪诪拽讜诐 诇诪拽讜诐. 



讗诪专 诇讬讛 诇讗 谞爪专讻讛 讗诇讗 诇讗讜转谉 讘' 讞诇讜转 诪谞讛讙 讛讜讗 讘注转 讞转讬讻转 讛讚讘砖 诪谉 讛讻讜讜专转 诇讛谞讬讞 讘' 讞诇讜转 诇注住拽 讛讚讘讜专讬诐 讜转讬砖转讻讞 注讬拽专 讚讬诇讬讛 讘讘讘讗 [讘转专讗] 讘驻专拽 讛诪讜讻专 讗转 讛住驻讬谞讛 (讘讘讗 讘转专讗 讚祝 驻) 讞诇讜转 讚讘砖 诪谞讬讞 砖转讬 讞诇讜转 讞讬爪讜谞讜转:






专讘讬谞讜 讞谞谞讗诇

讜谞讬爪讜爪讜转 转讞转 讛谞专 谞诪讬 诪讬诇转讗 讚砖讻讬讞讗 讛讬讗 讜讘讘转讬 讙讞讬谞讬 讻诇讜诪专 讘转讬诐 谞诪讜讻讬诐 诇讛讬讗讞讝 讘讛谉 讚诇讬拽讛 诪讬诇转讗 讚砖讻讬讞讗 讛讬讗 讜讻谉 讻讜诇诐. 驻讬专拽 专讘讗 诇讚讘专讬讜 讚讛爪诇讛 诪爪讜讬讛 讛转讬专讜 讛爪诇讛 砖讗讬谞讛 诪爪讜讬讛 诇讗 讛转讬专讜 讗诇讬讘讗 讚专讘 讞住讚讗. 



专讘 讬讜住祝 讗诪专 诪"讟 讚专讘 讞住讚讗 诪砖讜诐 讚讗讬 砖专讬转 诇讬讛 诇拽讘诇 讛讘讬爪讛 讘讻诇讬 讘诪拽讜诐 诪讚专讜谉 讻讘专 讘讬讟诇 讗讜转讜 讛讻诇讬 讛讬讜诐 砖讗住讜专 诇讟诇讟诇讜 讜讛讘讬爪讛 讘转讜讻讜. 讻砖诐 砖讗住讜专 诇讟诇讟诇 讛讘讬爪讛. 讗讘诇 讻驻讬讬转 讛讻诇讬 注诇 讛讘讬爪讛 讗讬谞讜 讘讬讟讜诇 砖讗诐 讛讜爪专讱 讛讻诇讬 诪讜转专 诇讜 诇讟诇讟诇讜 砖讛专讬 讗讬谉 讘讻诇讬 讻诇讜诐 讜诇讗 诪讘讟诇 讻诇讬 诪讛讬讻谞讜. 



讗讬转讬讘讬讛 讗讘讬讬 (讟诇讟诇) [讞讘讬转 砖诇 讟讘诇] 讻讜' 讜讛讗 讟讘诇 讗住讜专 诇讟诇讟诇讜 讜砖谞讬 诇讬讛 讟讘诇 诪讜讻谉 讛讜讗 砖讗诐 注讘专 讜转讬拽谞讜 诪转讜拽谉 讛讜讗. 讜砖谞讬 讘谞讬爪讜爪讜转. 



谞讬爪讜爪讜转 讗讬谉 讘讛诐 诪诪砖 讜讛讻诇讬 砖诪拽讘诇 讘讜 讛谞讬爪讜爪讜转 诇讗 诪讬讘讟讬诇 讜诪讜转专 诇讛砖转诪砖 讘讛. 讜住驻住诇 砖住诪讜讱 讘讛 讛拽讜专讛 专驻讜讬讛 讛讬讗 砖讬讻讜诇 诇讬讟诇讛 讜诇讛砖转诪砖 讘讛. 讜讛讻诇讬 砖诪拽讘诇 讘讜 讛讚诇祝 讘讚诇祝 讛专讗讜讬 诇砖转讬讛 砖讛诪讬诐 诪讜转专讬诐 讜讻"砖 讛讻诇讬. 讜讻谉 讛住诇 砖讻讜驻讬谉 砖讬注诇讜 讜讬专讚讜 讘讜 讛讗驻专讜讞讬诐 讗讜拽诪讛 讘注讜讚谉 讛讗驻专讜讞讬诐 注讜诪讚讬谉 注诇 讛住诇 [讗讜 砖讛讬讜 注讜诪讚讬谉 注诇 讛住诇] 讘讬谉 讛砖诪砖讜转 讗住讜专 诇讟诇讟诇 讗讜转讜 讛住诇 砖谞注砖讛 诪讜拽爪讛 讜讗诐 诇讗讜 诪讜转专. 讜专' 讬爪讞拽 讞讜诇拽 注诇 专讘 讞住讚讗 讜讗讜诪专 讗驻讬' 讻诇讬 诇讻讜祝 注诇讬讛 讘砖讘讬诇 砖诇讗 转讬砖讘专 讘讬爪讛 讘砖讘转 讗住讜专. 



拽住讘专 讗讬谉 讻诇讬 谞讬讟诇 [讗诇讗] 诇讚讘专 讛谞讬讟诇 讘砖讘转. 讜讗讜转讬讘谞讗 注诇讬讛 讻诇 讛谞讬 转讬讜讘转讗. 讜诪砖谞讬 讘爪专讬讱 诇诪拽讜诪讜. 



转"砖 讗讞转 讘讬爪讛 [砖谞讜诇讚讛] 讘砖讘转 讜讗讞转 讘讬爪讛 砖谞讜诇讚讛 讘讬讜"讟 讗讬谉 诪讟诇讟诇讬谉 讗讜转讛 诇讗 诇讻住讜转 讘讛 讗转 讛讻诇讬 讜诇讗 诇住诪讜讱 讘讛 讻专注讬 讛诪讟讛. 讗讘诇 讻讜驻讛 注诇讬讛 讻诇讬 讻讜' 讜诪砖谞讬 讛讻讗 谞诪讬 讘爪专讬讱 诇讗讜转讜 诪拽讜诐. 驻讬' 诇讗讜转讜 诪拽讜诐 砖诇 讻诇讬 讜诇讗 诇诪拽讜诐 讛讘讬爪讛.





专诪讘"谉

讗讬转讘讬' 讻诇 讛谞讬 转讬讜讘转讗 讜诪砖谞讬 诇讬' 讘爪专讬讱 诇诪拽讜诪谉. 驻讬' 讘专 诪讚诇祝, 讚诪转讜拽诐 诇讬' 讘讚诇祝 讛专讗讜讬. 讗"谞 谞讬讞讗 诇讬' 诇转专讜爪讬谞讛讜 讘讻诇诇 讘爪专讬讱 诇诪拽讜诪谉:





专砖讘"讗

讛讗 讚讗诪专讬谞谉: 讟讘诇 诪讜讻谉 讛讜讗 讗爪诇 砖讘转, 砖讗诐 注讘专 讜转拽谞讜 诪转讜拽谉. 诇讗讜 诇诪讬诪专讗 砖讬讛讗 诪讜讻谉 讙诪讜专 讜专讗讜讬 诇讟诇讟诇讜, 讚讛讗 转谞谉 诇拽诪谉 讘驻专拽 诪驻谞讬谉 (砖讘转 拽讻讜, 讘) 讗讬谉 诪讟诇讟诇讬谉 讗转 讛讟讘诇. 讗诇讗 讛讻讬 拽讗诪专: 讚讗讬诇讜 注讘专 讜转拽谞讜 诪转讜拽谉 讗砖转讻讞 讚拽诇讬砖 讗讬住讜专讬讛 讜诇讗 讞砖讘讬谞谉 诇讬讛 讻诪讘讟诇 讻诇讬 诪讛讬讻谞讜.
讜讗诐 转讗诪专 讗诐 讻谉 谞诪爪讗转 诪讘讟诇 讜讗讬谉 诪讘讟诇讬谉 讻诇讬 诪讛讬讻谞讜, 砖讛专讬 讗祝 讘讘讬爪讛 讗诐 注讘专 讜住讬诇拽 讛讘讬爪讛 诪转讜讻讜 讞讝专 讛讻诇讬 诇讛转讬专讜. 讜讬砖 诇讜诪专 讚讗讬谞讜 讚讜诪讛 诇讟讘诇 砖讗驻砖专 砖讬驻拽讬注 讗讬住讜专讜 诪诪砖, 诪讛 砖讗讬谉 讻谉 讘讘讬爪讛 砖讗讬 讗驻砖专 诇讛驻拽讬注 讗讬住讜专讜 讜诇注讜诇诐 讛讻诇讬 讘讟诇 诪讛讬讻谞讜 讻诇 讝诪谉 砖讛讘讬爪讛 讘转讜讻讜.
讜讗诐 转讗诪专 诇专讘 讬讜住祝 讗转讬讗 诪转谞讬转讬谉 讚诇讗 讻专讘讬 砖诪注讜谉, 讚诇讚讬讚讬讛 诪讜转专 讛砖诪谉 砖讘谞专 诇讗讞专 砖讻讘讛 诪讜转专 讻讚讗讬转讗 诇拽诪谉 (砖讘转 诪讚, 讗). 讬砖 诇讜诪专 砖讗谞讬 讛转诐 讚讘注讜讚 砖讛讜讗 讚诇讜拽 诪讬讛讗 讛讜讬讗 讗讬住讜专讗 讚讗讜专讬讬转讗, 讜讗祝 注诇 讙讘 讚砖诪谉 讛诪讟驻讟祝 讙讜驻讬讛 讚专讘谞谉 诪讻诇 诪拽讜诐 讘讚讗讜专讬讬转讗 讛讞诪讬专讜.



讗讬转讘讬讛 讻诇 讛谞讬 转讬讜讘转讗 讜砖谞讬 讘爪专讬讱 诇诪拽讜诪讜. 讬砖 诪驻专砖讬诐 讚专' 讬爪讞拽 谞诪讬 讗讬转 诇讬讛 讛讗 讚专讘 讬讜住祝 讚讗诪专 讗讬谉 诪讘讟诇讬谉 讻诇讬 诪讛讬讻谞讜, 讜讚讬讬拽讬 诇讛 诪讚讗讜拽讬诪谞讗 讘驻专拽 诪砖讬诇讬谉  (讘讬爪讛 诇讜, 讗) 讛讗 讚转谞谉 (砖诐 诇讛, 讘) 谞讜转谞讬谉 讻诇讬 转讞转 讛讚诇祝 讗诇讬讘讗 讚专' 讬爪讞拽 讘讚诇祝 讛专讗讜讬 讜诇讗 诪讜拽诪讬谞谉 诇讛 讘爪专讬讱 诇诪拽讜诪讜, 讜注讜讚 诪讚诪讜拽讬 诪转谞讬转讬谉 (讚诇拽诪谉 砖讘转 诪讝, 讘) 讚谞讜转谞讬谉 讻诇讬 转讞转 讛谞专 诇拽讘诇 谞讬爪讜爪讜转 讘爪专讬讱 诇诪拽讜诪讜 注诇 讻专讞讬谉 诪转谞讬转讬谉 谞诪讬 讚讗讬谉 谞讜转谞讬谉 讻诇讬 转讞转 讛谞专 诇拽讘诇 讗转 讛砖诪谉 讗祝 讛讬讗 讗驻讬诇讜 爪专讬讱 诇诪拽讜诪讜, 讚讗讬 诇讗 诇讬驻诇讜讙 讜诇讬转谞讬 讘讚讬讚讛, 讜讗驻讬诇讜 讛讻讬 转谞谉 讚讗讬谉 谞讜转谞讬谉, 讜讟注诪讗 诇驻讬 砖讗讬谉 诪讘讟诇讬谉 讻诇讬 诪讛讬讻谞讜. 讜讛讗 讚专' 讬爪讞拽 注讚讬驻讗 诪讚专讘 讬讜住祝, 讚专讘 讬讜住祝 诇讬转 诇讬讛 讗讬谉 讻诇讬 谞讬讟诇 讗诇讗 诇讚讘专 讛谞讬讟诇, 讜专' 讬爪讞拽 住讘讬专讗 诇讬讛 转专转讬 讚讗讬谉 诪讘讟诇讬谉 讻诇讬 诪讛讬讻谞讜 讜注讜讚 砖讗讬谉 讻诇讬 谞讬讟诇 讗诇讗 诇讚讘专 讛谞讬讟诇. 讜讛讬讬谞讜 讚专讘 讛讜谞讗, 讚讗讬转 诇讬讛 讻讚专' 讬爪讞拽 讻讚讗诪专讬谞谉 讘住诪讜讱 (讘注诪讜讚 讘) 讝讬诇讜 讗诪专讜 诇专讘 讬爪讞拽 讻讘专 转专讙诪讛 专讘 讛讜谞讗 诇砖诪注转讬讱 讘讘讘诇, 讜驻砖讬讟讗 诇讛讜 讘驻专拽 诪讬 砖讛讞砖讬讱 (诇拽诪谉 砖讘转 拽谞讚, 讘) 讚讗讬转 诇讬讛 讗讬谉 诪讘讟诇讬谉 讻诇讬 诪讛讬讻谞讜. 讜讻讬讜谉 砖讻谉 讻诇 讛谞讱 诪转谞讬' 讚诪讜拽诪讬谞谉 诇讛讜 讘爪专讬讱 诇诪拽讜诪讜, 诇讗讜 诇诪讬诪专讗 讚住讙讬 诇讬讛 讘讛讻讬谉, 讚讗讻转讬 讗讬爪讟专讬讱 诇谉 诇诪讬诪专 讘讛讜 讻诇 讛谞讬 驻讬专讜拽讬谉 讚驻专讬拽 讘讛讜 专讘 讬讜住祝 诪砖讜诐 讚诇讗 讬讘讟诇 讻诇讬 诪讛讬讻谞讜. 讜讻谉 讻转讘 诪讜专讬 讛专讘 专讘谞讜 讬讜谞讛 讝"诇.



转讗 砖诪注 讗讘诇 讻讜驻讛 注诇讬讛 讻诇讬 讘砖讘讬诇 砖诇讗 转砖讘专, 讛讻讗 谞诪讬 讘爪专讬讱 诇诪拽讜诪讜. 驻讬专砖讜 讘转讜住' 砖讛诪拽砖讛 讛讬讛 专讜爪讛 诇讬讚注 讗诐 讬爪讟专讱 诇讛注诪讬讚讛 讘爪专讬讱 诇诪拽讜诪讜, 讚讛讗 讘讛谞讛讜 讚诪讬讬转讬 讘住诪讜讱 诇讗 讘注讬 诇砖谞讜讬讬 讛讻讬谉. 讜诇讬 谞专讗讛 讚诇讬砖谞讗 讚讘专讬讬转讗 拽砖讬转讬讛, 讚诪讚拽转谞讬 讗讬谉 谞讜讟诇讬谉 讗讜转讛 诇讻住讜转 讘讛 讗转 讛讻诇讬 讗讘诇 讻讜驻讛 注诇讬讛 讻诇讬 诪砖诪注 讚讛讻讬 拽讗诪专 讗祝 注诇 驻讬 砖讗讬谉 诪讟诇讟诇讬谉 讗讜转讛 诪讟诇讟诇讬谉 讗转 讛讻诇讬 诪讞诪转讛, 讗诇诪讗 讻诇讬 谞讬讟诇 诇讚讘专 砖讗讬谞讜 谞讬讟诇, 讜诪砖谞讬 讘爪专讬讱 诇诪拽讜诪讜.





讛诪讗讬专讬

谞讜转谞讬谉 讻诇讬 转讞转 讛讚诇祝 讘砖讘转 讜讗驻讬' 讘诪拽讜诐 砖诇讗 讛讬讛 讛讚诇祝 诪爪讜讬 砖诐 讜诪"诪 讚讜拽讗 讘讚诇祝 讛专讗讜讬 诪讬讛讗 诇专讞讬爪讛 砖讗讬谉 讻讗谉 讘讬讟讜诇 讻诇讬 诪讛讬讻谞讜 讗讘诇 讻砖讗讬谞讜 专讗讜讬 诇讗 讜讗诐 注讘专 讜谞转谉 诪讟诇讟诇讜 诪转讜专转 讙专祝 砖诇 专注讬 讗诇讗 砖讗讬谉 注讜砖讬谉 讙专祝 砖诇 专注讬 诇讻转讞诇讛 讜讚讘专 讝讛 驻讬专讜砖讜 讘谞转诪诇讗 砖讛讘讬转 诪转诇讻诇讱 讘砖驻讬讻转讜 讜诪讜转专 诇住诇拽讜 讜讛讜讗 砖讗诪专讜 谞转诪诇讗 砖讜驻讱 讜砖讜谞讛 讜讗诐 讛讜讗 讘讘讬转 砖讗讬谞讜 讚专 砖诐 砖讗讬谉 拽驻讬讚讗 讘诇讻诇讜讻讜 讗诐 讛讜讗 讞讜砖砖 诇驻住讬讚转 讛讘讬转 诪讻谞讬住 砖诐 诪讟转讜 讻讚讬 砖讬讛讗 诇讜 注诇讬讜 讚讬谉 讙专祝 砖诇 专注讬 讜讬讛讗 诪讜转专 诇砖讜驻讻讜 讜讘诪拽讜诐 砖讗讬谉 驻住讬讚讗 诇讗 砖讗讬谉 注讜砖讬诐 讙专祝 砖诇 专注讬 讗诇讗 诇爪讜专讱 讜讻讘专 讛专讞讘谞讜 讘讚讘专 讝讛 讗转 讛讚专讱 讘讗讞专讜谉 砖诇 讬讜诐 讟讜讘:



讻讜驻讬谉 讗转 讛住诇 诇驻谞讬 讛讗驻专讜讞讬诐 砖讬注诇讜 注诇讬讜 讜讬专讚讜 讗注"驻 砖讬讗住专 讛住诇 讘讟诇讟讜诇 讘注讜讚 砖讛讗驻专讜讞讬诐 注诇讬讜 砖讛专讬 诪"诪 讗讬谉 讻讗谉 讘讬讟讜诇 讛讻谉 砖讛专讬 讞讜讝专 讜谞专讗讛 诇讻砖讬专讚讜 讗讞专 砖诇讗 讛讬讜 砖诐 讘讬谉 讛砖诪砖讜转 砖讬讗住专 诪讟注诐 诪讙讜:



讻诇 讻诇讬 讛讗住讜专 诇讟诇讟诇讜 诪讞诪转 讗讬住讜专 讟诇讟讜诇 砖讘讜 讻讙讜谉 砖诪诇讗讻转讜 诇讗讬住讜专 讗讜 讻讬讜爪讗 讘讝讛 诇讗 谞讗住专 讗诇讗 诇爪讜专讱 注爪诪讜 讻讙讜谉 砖专讜爪讛 诇驻谞讜转讜 讻讚讬 砖诇讗 讬讙谞讘 讗讘诇 诇爪讜专讱 讙讜驻讜 诇注砖讜转 讘讛 讚讘专 讛讬转专 讻讙讜谉 诇砖讘讜专 讗讙讜讝讬诐 讗讜 诇注诇讜转 注诇讬讜 讚专讱 诇诪讟讛 诪讜转专 讜讻谉 诇爪讜专讱 诪拽讜诪讜 讻讙讜谉 砖讛讬讛 爪专讬讱 诇讬砖讘 讘诪拽讜诐 砖讛讻诇讬 诇砖诐 讜诪讻讬讜谉 砖讟诇讟诇讜 诇爪讜专讱 诪拽讜诪讜 诪讜诇讬讻讜 诇诪拽讜诐 砖专讜爪讛 诇讛谞讬讞讜 讜诪"诪 讚讜拽讗 讻砖诇讗 讬讘讟诇 讻诇讬 诪讛讬讻谞讜 讻诪讜 砖讘讬讗专谞讜:



讗讞转 讘讬爪讛 砖谞讜诇讚讛 讘砖讘转 讜讗讞转 讘讬爪讛 砖谞讜诇讚讛 讘讬讜诐 讟讜讘 讗讬谉 诪讟诇讟诇讬诐 讗讜转讛 诇讗 诇讻住讜转 讘讛 讗转 讛讻诇讬 讜诇讗 诇住诪讜讱 讘讛 讻专注讬 讛诪讟讛 讗讘诇 讻讜驻讛 注诇讬讛 讻诇讬 砖诇讗 转砖讘专 讜讻讘专 讘讬讗专谞讜讛 讘专讗砖讜谉 砖诇 讬讜诐 讟讜讘:



讗讘谞讬诐 砖讛讬讜 讛讙砖诪讬诐 讬讜专讚讬诐 注诇讬讛诐 讜诪转讬专讗 砖诪讗 诇讗 讬拽讘诇讜 讗转 讛住讬讚 讬驻讛 驻讜专住 注诇讬讛谉 诪讞爪诇转 讘砖讘转 讗注"驻 砖讗讬谉 讛讗讘谞讬诐 诪拽讜专讝诇讜转 砖讬讛讬讜 诪讜转专讜转 讘讟诇讟讜诇 讜讻谉 注诇 讙讘讬 诇讘谞讬诐 砖诇讗 讬诪讜讞讜 讗注"驻 砖讛诐 注讜诪讚讬诐 诇讘谞讬谉 讜讗讬谉 注讜诪讚讬谉 诇讛住讘 注诇讬讛诐 砖讬讛讬讜 诪讜转专讬谉 讘讟诇讟讜诇 砖讻诇讬 谞讬讟诇 讗祝 诇爪讜专讱 讚讘专 砖讗讬谞讜 谞讬讟诇 讻诪讜 砖讘讬讗专谞讜 讜诪注转讛 驻讜专住讬谉 诪讞爪诇转 注诇 讙讘讬 讻讜讜专转 讚讘讜专讬诐 讘讞诪讛 诪驻谞讬 讛讞诪讛 讜讘爪谞讛 诪驻谞讬 讛爪谞讛 讜讗驻讬' 诇讗 讛讬讛 砖诐 讚讘砖 讜讘诇讘讚 砖诇讗 讬转讻讜讬谉 诇爪讜讚 讜讗驻讬' 注砖讗讛 讻诪爪讜讚讛 讜讛诐 谞讬爪讜讚讜转 诪讗诇讬讛谉 讻诇 砖讗讬谞讜 诪转讻讜讬谉 诪讜转专 讜讗讬谉 讻讗谉 驻住讬拽 专讬砖讬讛 砖讛专讬 讗讬谉 讛诪讞爪诇转 诪讞讜讘专转 砖诐 讻"讻 砖诇讗 讬讜讻诇讜 诇爪讗转 讜讻讘专 讘讬讗专谞讜讛 讘讗讞专讜谉 砖诇 讬讜诐 讟讜讘:





转讜住驻讜转 专讬"讚

讛讘"注 讚讗讬讻讗 讚讘砖. 诪讗 讚拽"诇 讘诪讛讜讚专讗 拽诪讗 砖讗住讜专 诇专讚讜转谉 讘砖讘转 讬"诇 讻讙讜谉 讚讗讬讻讗 讚讘砖 砖讝讘 讘讻讜讜专转讜 砖讗讬谉 讗讬住讜专 诇讬讟诇讜 讜讻讱 爪专讬讱 讗转讛 诇讜诪专 谞诪讬 讙讘讬 砖转讬 讞诇讜转:





诪讛专砖"讗 - 讞讬讚讜砖讬 讛诇讻讜转

讘讙诪专讗 讗讬转讬讘讬讛 讗讘讬讬 讻讜' 讘讬谉 诇讟注诪讗 讚专讘讛 讜讘讬谉 诇讟注诪讗 讚专讘 讬讜住祝 拽讗诪专 讚诪讜转讬讘 诇讛讜 讗讘讬讬 讜讛讗 讚诇讗 驻专讬讱 讗讙讜驻讛 讚诪转谞讬' 讚讗讬谉 谞讜转谞讬谉 讻诇讬 转讞转 讛谞专 讻讜' 讗驻砖专 讚讛讜讛 诪驻专砖 诇诪转谞讬转讬谉 讘讟注诪讗 讚专"讬 讚讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讜讛讜讛 诪砖谞讬 讻诇 讛谞讬 转讬讜讘转讗 讘爪专讬讱 诇诪拽讜诪讜 讜诇讻讱 诇讗 驻专讬讱 讗诇讗 诇讟注诪讗 讚讬讚讛讜 讜拽"诇:


转讜住' 讘讚"讛 讟讘诇 诪讜讻谉 讻讜' 注讜讚 讛拽砖讛 讚讘驻' 讘转专讗 转谞讬讗 讛讬转讛 讘讛诪转讜 讟注讜谞讛 讟讘诇 讻讜' 诪砖诪注 讚讗住讜专 诇讛谞讬讞 讻讜' 注讻"诇 讜讘诇讗讜 讛讗讬 砖讬谞讜讬讗 讚讛讻讗 讚讟讘诇 诪讜讻谉 讛讜讗 讗讙讜驻讛 讚讘专讬讬转讗 讚拽转谞讬 讛讻讗 讚诪谞讬讞 讻诇讬诐 转讞转讬讛 讜讛转诐 诪砖诪注 讚讗讬谞讜 诪谞讬讞 讻诇讬诐 转讞转讬讛 诇讗 拽砖讬讗 讚讛讻讗 讘讞讘讬转 砖谞砖转讘专讛 讛驻住讚 诪专讜讘讛 讛讜讗 诪砖讗"讻 讛转诐 讚讗讬讬专讬 讘讛驻住讚 诪讜注讟 讚讛讻讬 谞诪讬 诪砖谞讬 讛转诐 讗注砖砖讬转 注"砖:


讘讗"讚 讜注讜讚 讛拽砖讛 讛讬讻讗 讚讗讬转 诇讬讛 驻讬专讬 讗讞专讬谞讗 讘砖讜讙讙 讗诪讗讬 讬讗讻诇 谞讬诪讗 诪讙讜 讚讗转拽爪讗讬 讻讜' 注讻"诇 讜诇讗 谞讬讞讗 诇讛讜 诇讗讜拽诪讗 讛讱 住转诪讗 讚诪转谞讬' 讻专"砖 讚诇讬转 诇讬讛 诪讙讜 讚讗转拽爪讗讬 讻讜' 讻诪"砖 讛转讜住' 诇拽诪谉 讜讻谉 讘砖诪注转讬谉 讻诇 讛谞讬 转讬讜讘转讗 诪诪转谞讬转讬谉 诇专' 讬爪讞拽 诇讗 讘注讬 诇砖谞讜讬讬 讚讗转讬讬谉 讻专"砖 讻讬讜谉 讚住转诪讗 讚诪砖谞讬讜转 讟讜讘讗 诪转谞讬讬谉 讗诇讬讘讗 讚专"讬 讚讗讬转 诇讬讛 诪讜拽爪讛 讜讚讜"拽:


讘讚"讛 讘注讜讚谉 注诇讬讜 讻讜' 诇诪"讚 讚讬砖 诪讜拽爪讛 讻讜' 讗住讜专 诇讟诇讟诇讜 讗祝 讗讞专 砖讬专讚讜 讻讜' 注讻"诇 讚诇讬讻讗 诇诪讬诪专 讻讬讜谉 讚讘讬讚讜 诇讛驻专讬讞诐 讛讜讬 讙诪专讜 讘讬讚讬 讗讚诐 讻讜' 讚讗"讻 讙讘讬 讘注讜讚谉 注诇讬讜 讘讬谉 讛砖诪砖讜转 谞诪讬 诪讛"讟 诇讬讛讜讬 讙诪专讜 讘讬讚讬 讗讚诐 讻诪"砖 讛转讜住驻讜转 诇拽诪谉 讜拽"诇:


讘讗"讚 讻专"砖 讚诇讚讬讚讬讛 讜讚讗讬 砖专讬 诇讟诇讟诇 讛住诇 讻砖讬专讚讜 讻讜' 注讻"诇 讗讘诇 讻诇 讝诪谉 砖诇讗 讬专讚讜 讗住讜专 诇讟诇讟诇 讛住诇 诪砖讜诐 讚讛讜讛 讘住讬住 诇讚讘专 讛讗住讜专 讚讗驻专讜讞讬谉 诪讜拽爪讬谉 讛谉 讗驻讬' 诇专"砖 讜讻谉 讻转讘讜 讛转讜住驻讜转 讘讛讚讬讗 诇拽诪谉 讜讻谉 讬砖 诇讚拽讚拽 诪驻讬专砖"讬 诇拽诪谉 讙讘讬 讚讘讜专讬诐 讚诪讜拽爪讛 讚讘注诇讬 讞讬讬诐 讛讜讗 诪讜拽爪讛 讙诐 诇专"砖 讜讚讜"拽:


讜讚注 讚诇讗 讗诪专讜 讚诪讜拽讬 讻专"砖 讗诇讗 讛讱 诪转谞讬' 讚讻讜驻讬谉 讛住诇 讗讘诇 讛讱 讘专讬讬转讗 讚拽转谞讬 讗注"驻 砖注讜讚谉 注诇讬讜 讗住讜专 诇讗 诪爪讬 讗转讬讗 讗诇讗 讻专"讬 讜诇讗 讗讬爪讟专讬讱 诇讗讜拽诪讗 讛砖转讗 讘注讜讚谉 注诇讬讜 讻诇 讘讬谉 讛砖诪砖讜转 讻讬讜谉 讚讬砖 诪讜拽爪讛 诇讞爪讬 砖讘转 讜诪"讚 谞诪讬 讚讗讬谉 诪讜拽爪讛 诇讞爪讬 砖讘转 谞诪讬 讛"诪 诇讗讜拽诪讗 诪转谞讬' 讚讻讜驻讬谉 讛住诇 讻专"砖 讗诇讗 讚谞讬讞讗 诇讬讛 诇转诇诪讜讚讗 诇讗讜拽诪讗 住转诪讗 讚诪转谞讬' 讻专"讬 讚讗讬转 诇讬讛 诪讜拽爪讛 讜讘专讬讬转讗 谞诪讬 讚转谞讬 注诇讛 讚讗祝 注诇 驻讬 砖讗讬谉 注讜讚谉 注诇讬讜 讗住讜专 诇讗 诪转讜拽诪讗 讗诇讗 讻专"讬 讜讚讜"拽:


讘讗"讚 讚诇讚讬讚讬讛 诇讗 诪讘讟诇 讻诇讬 诪讛讬讻谞讜 讻讜' 讜讬"诇 讚诇讗 讚诪讬 讻讜' 注讻"诇 专"诇 讗讘诇 讛转诐 讻讬讜谉 讚讗住讜专 诇讻讘讜转 讛谞专 讘讬讟讜诇 讻诇讬 诪讛讬讻谞讜 诪拽专讬 讜讗注"讙 讚讘砖诪谉 讛诪讟驻讟祝 讗讬讬专讬 诪转谞讬' 讜诪讜转专 诇讟诇讟诇讜 讗诇讗 砖讗讬谉 谞讛谞讬谉 诪诪谞讜 讻诪"砖 讛转讜住驻讜转 诇注讬诇 诪"诪 诪拽专讬 讘讬讟讜诇 讻诇讬 诪讛讬讻谞讜 讻讬讜谉 砖讻诇 讝诪谉 砖讛谞专 讚讜诇拽 砖诪谉 讛诪讟驻讟祝 讘转讜讱 讛讻诇讬 讗住讜专 诇讬讛谞讜转 诪诪谞讜 讚讛讜拽爪讛 诇诪爪讜转讜 讜讗诐 诪专讬拽讜 诪讻诇讬 讝讛 诇讻诇讬 讗讞专 讛专讬 诪讘讟诇 讻诇讬 砖谞讬 诪讛讬讻谞讜 讜讚讜"拽:


讘讚"讛 讜砖谞讬 诇讬讛 讘爪专讬讱 讻讜' 讜讙讘讬 谞爪讜爪讜转 讚讘转专 讛讻讬 讗砖诪讜注讬谞谉 讚讘爪专讬讱 诇诪拽讜诪讜 砖专讬 讻讜' 注讻"诇 诇讻讗讜专讛 讗讬谉 讝讛 诪住驻讬拽 讚讗讻转讬 讗诪讗讬 拽转谞讬 讛讱 诪诇转讗 讙讘讬 谞爪讜爪讜转 讚讙讘讬 讻诇讬 转讞转 讛谞专 诇拽讘诇 砖诪谉 讛诪讟驻讟祝 讚拽转谞讬 讘专讬砖讗 谞诪讬 讛"诪 诇诪转谞讬 讚讘爪专讬讱 诇诪拽讜诪讜 砖专讬 讜讬"诇 讚谞爪讜爪讜转 拽转谞讬 诇专讘讜转讗 讚诇讗 转讬诪讗 讚讗驻讬' 讘爪专讬讱 诇诪拽讜诪讜 讗住讜专 诪砖讜诐 讚讬诇诪讗 讗转讬 诇讻讘讜讬讬 讻诪"砖 讛转讜住驻讜转 诇拽诪谉 讜拽"诇:


讘讗"讚 讚诇讙讘讬 谞爪讜爪讜转 讗爪讟专讬讱 讻讜' 讚讬诇诪讗 讗转讬 诇讻讘讜讬讬 讜讻谉 讛讛讬讗 讚讻讜驻讬谉 讻讜' 注讻"诇 讜讗注"讙 讚讻讘专 讘讛讱 讚谞爪讜爪讜转 砖诪注讬谞谉 讚诇讗 讞讬讬砖讬谞谉 讚诇诪讗 讗转讬 诇讻讘讜讬讬 讗讬爪讟专讬讱 诇讗砖诪注讬谞谉 讛讻讬 讘讛讱 讚讻讜驻讬谉 讛拽注专讛 讻讜' 讚讗驻砖专 讚讛讜讛 讟驻讬 诇诪讬讞砖 讘讬讛 讚讗转讬 诇讻讘讜讬讬 讜讻谉 爪"诇 诇诪讗讬 讚诪讜拽讬 讛谞讱 诪砖谞讬讜转 讘讛爪诇讛 诪爪讜讬讛 讗讬爪讟专讬讱 讻讜诇讛讜 诇讗砖诪注讬谞谉 讚讘讻讛"讙 讚诪拽专讬 讛爪诇讛 诪爪讜讬讛 讜讻谉 诇诪"讚 讗住讜专 诇讘讟诇 讻诇讬 诪讛讬讻谞讜 讗讬爪讟专讬讱 讻讜诇讛讜 诇讗砖诪注讬谞谉 讚诇讗讜 诪讘讟诇讬 讻诇讬 诪讛讬讻谞讜 讛诐 讜诇讛讗讬 转讬专讜爪讗 砖讻转讘讜 诇注讬诇 讚专' 讬爪讞拽 谞诪讬 讗讬转 诇讬讛 讚讗住讜专 诇讘讟诇 讻诇讬 诪讛讬讻谞讜 诇讗 讛讜讜 爪专讬讻讬 诇讛讻讬 讗诇讗 诇转讬专讜爪诐 拽诪讗 讜讬砖 诇讚拽讚拽 讗诪讗讬 诇讗 转讬专爪讜 谞诪讬 讛讱 诪转谞讬' 讚讻讜驻讬谉 讗转 讛住诇 讻讜' 讻讬讜谉 讚讻讘专 转谞谉 讘谞爪讜爪讜转 讚砖专讬 讘爪专讬讱 诇诪拽讜诪讜 讗注"讙 讚讗讬讻讗 诇诪讬讞砖 讚讗转讬 诇讻讘讜讬讬 诪讻"砖 讘讻驻讬讬转 讛住诇 讚诇讬讻讗 诇诪讬讞砖 诇讛讻讬 讜讬"诇 讚诇讗 讞砖讜 诇转讬专讜爪讜 讻讬讜谉 讚诇诪"讚 谞诪讬 讚讗住讜专 诇讘讟诇 讻诇讬 诪讛讬讻谞讜 注"讻 诇诪"讚 讬砖 诪讜拽爪讛 诇讞爪讬 砖讘转 讻讘专 讻转讘讜 讛转讜住' 讚诪讜拽讬 诇讬讛 讻专"砖 讚诇讬转 诇讬讛 诪讜拽爪讛 讻诇诇 讗讬讻讗 诇诪讬诪专 讚讛"谞 专讘讬 讬爪讞拽 诪讜拽讬 诇讛 讻专"砖 讜讚讜"拽:





诪讛专"诐

讘讙诪' 讗"专 讗讘讛讜 讘注讜讚谉 注诇讬讜 讻诇 讘讬谉 讛砖诪砖讜转 讜讻讜' 驻讬' 讗讘诇 诪转谞讬' 讚拽转谞讬 讻讜驻讬谉 讗转 讛住诇 讜讻讜' 注诇 讻专讞讱 诇讗 讗讬讬专讬 讘注讜讚谉 注诇讬讜 讻诇 讘讬谉 讛砖诪砖讜转 讗诇讗 讻砖讻讜驻讛 讗转 讛住诇 讜谞讜转谞讬谉 注诇讬讜 诪砖讞砖讬讻讛 讚讗讬谉 讗住讜专 诇讟诇讟诇 讗诇讗 讘注讜讚谉 注诇讬讜 讜诇讻讱 诇讗 诪拽专讬 诪讘讟诇 讻诇讬 诪讛讬讻谞讜 讜拽"诇:


讘转讜住' 讚"讛 讟讘诇 诪讜讻谉 讛讜讗 讜讻讜' 注讜讚 讛拽砖讛 讚讘驻' 讘转专讗 转谞讬讗 讛讬转讛 讘讛诪转讜 讟注讜谞讛 讟讘诇 讜注砖砖讬转 讜讻讜' 讬砖 诇讚拽讚拽 讗讘讬讬 讚诇讗 讛讜讬 住"诇 讟注诪讗 讚讗住讜专 诇讘讟诇 讻诇讬 诪讛讬讻谞讜 诪讚诪讜转讬讘 注诇讬讛 讚专讘 讬讜住祝 讗"讻 拽砖讛 注诇讬讛 讛讛讬讗 讘专讬讬转讗 讚驻' 讘转专讗 讜讗驻讬' 诇驻讬' 专"讬 讚驻讬' 讚讗注"驻 讚诪砖转讘专讬谉 诇讗 拽讗讬 讗诇讗 讗注砖砖讬转 诪"诪 转拽砖讛 诇讬讛 诇讗讘讬讬 诪注砖砖讬转 讚诪讚拽转谞讬 讗注"讙 砖诪砖转讘专讬谉 诪砖诪注 讚讗住讜专 诇讛谞讬讞 转讞转讬讛谉 讻专讬诐 讜讻住转讜转 讜注"讻 讟注诪讗 讛讜讬 诪砖讜诐 讚讗住讜专 诇讘讟诇 讻诇讬 诪讛讬讻谞讜 讜讚讜讞拽 诇讜诪专 讚讗讘讬讬 诇讗 讛讜讛 讬讚注 讛讛讬讗 讘专讬讬转讗 讜诇驻讬 诪讛 砖讻转讘转讬 诇注讬诇 讚讬讻讜诇 诇讛讬讜转 讚讗讘讬讬 讛讜讛 住"诇 讟注诪讗 讚讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讚讗讘讬讬 讛讜讛 诪驻专砖 讚讟注诪讗 讚讘专讬讬转讗 讚驻' 讘转专讗 讚诪砖诪注 诪讬谞讛 讚讗住讜专 诇讞谞讬讞 讻专讬诐 讜讻住转讜转 转讞转 注砖砖讬转 讛讜讬 诪讟注诐 讚讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讜讗讬讬专讬 讘讗讬谉 爪专讬讱 诇诪拽讜诪讜 讜讛讱 讘专讬讬转讗 讚讛讻讗 讚讞讘讬转 砖诇 讟讘诇 砖谞砖讘专讛 讜讻讜' 讚驻专讬讱 诪讬谞讛 诇专讘 讬讜住祝 讗讬讬专讬 讘爪专讬讱 诇诪拽讜诪讜 讜诇讻讱 谞讜讟诇 讻诇讬 讗讞专 讜诪谞讬讞 转讞转讬讛 讜诪"诪 诪讜转讬讘 诇专讘 讬讜住祝 讚讗诪专 讚讗住讜专 诇讘讟诇 讻诇讬 诪讛讬讻谞讜 诪砖讜诐 讚诇讟注诐 讝讛 讗讬谞讜 诪讜注讬诇 诪讬讚讬 诪讛 砖爪专讬讱 诇诪拽讜诪讜 讻诪讜 砖讻转讘谞讜 诇诪注诇讛 讜讚讜"拽:


讚"讛 讘注讜讚谉 注诇讬讜 讜讻讜' 讜讬"诇 讚诇诪"讚 讬砖 诪讜拽爪讛 诇讞爪讬 砖讘转 讜讻讜' 诪讜拽讬 讻专"砖 讚诇讚讬讚讬讛 讜讚讗讬 砖专讬 诇讟诇讟诇 讛住诇 讻砖讬专讚讜 讜讻讜' 驻讬' 讘注讜讚谉 注诇讬讜 讗住讜专 诇讟诇讟诇 讗驻讬' 诇专"砖 讚诪讜讚讛 专"砖 讘诪讜拽爪讛 讚讘注诇讬 讞讬讬诐 讜注讬讬谉 诇拽诪谉 讘转讜住' (砖讘转 讚祝 诪"讛) 讘讚"讛 讗驻专讜讞 诪转 讜讻讜':


讚"讛 讜砖谞讬 诇讬讛 讘爪专讬讱 诇诪拽讜诪讜 讛讛讬讗 讚谞讜转谞讬谉 讻诇讬 转讞转 讛讚诇祝 讗讬讻讗 谞诪讬 诇砖谞讜讬讬 讘讚诇祝 讛专讗讜讬 讜讻讜' 谞专讗讛 讚讛"讛 谞诪讬 讛讛讬讗 讚讞讘讬转 砖诇 讟讘诇 砖谞砖讘专讛 讗讬讻讗 谞诪讬 诇砖谞讜讬讬 讟讘诇 诪讜讻谉 讛讜讗 讗爪诇 砖讘转 讻讚砖谞讬 诇注讬诇 讜讗驻砖专 谞诪讬 诇讜诪专 讚讛讛讬讗 讚讞讘讬转 砖诇 讟讘诇 砖谞砖讘专讛 讗讬爪讟专讬讱 讚讜拽讗 诇讗讜拽诪讬 讘爪专讬讱 诇诪拽讜诪讜 讚讟注诪讗 讚讟讘诇 诪讜讻谉 讛讜讗 讗爪诇 砖讘转 讗讬谞讜 诪讜注讬诇 讗诇讗 诇注谞讬谉 砖讗讬谞讜 谞拽专讗 诪讘讟诇 讻诇讬 诪讛讬讻谞讜 讗讘诇 诇注谞讬谉 讟注诐 砖讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讗讬谞讜 诪讜注讬诇 讚讛讗 诪"诪 讘砖注讛 砖讛讜讗 诪讟诇讟诇 讛讻诇讬 讘砖讘讬诇讜 讚讘专 砖讗讬谞讜 谞讬讟诇 讛讜讗 讚注讚讬讬谉 诇讗 谞转拽谉 讜拽"诇:





讞讻诪转 砖诇诪讛

讙诪' 讘讗讘谞讬诐 诪拽讜专讝诇讜转. 谞"讘 驻讬' 讘注专讜讱 诪拽讜专讝诇讜转 诪转讜拽谞讜转 讜讗讬谉 讘讛诐 讞讬讚讜讚讬谉 驻讬' 讗讞专 砖讗讬谉 专讗砖讬讛谉 讞讚讬谉 驻讬' 讗讞专 讗讘谞讬诐 专讻讜转 讜注"砖:


转讜住' 讘讚"讛 讘注讜讚谉 注诇讬讜 讻讜' 讻讬 砖讚讬谞讛讜 讘拽讚专讛 讻讜' 讻爪"诇:





专砖"砖

专砖"讬 讚"讛 讗讬谉 讘讛谉 诪诪砖. 讜诪讜转专 诇讬转谉 讻讜'. 讛诪"讗 讘住讬' 专住"讛 住拽"讜 讛讙讬讛 讚爪"诇 诇讬讟诇讜 讜驻讬' 讛讻诇讬:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讟讘诇 诪讜讘谉. 砖讗诐 砖讙讙. 注讬' 诇注讬诇 诇讞 注"讗 转讜住' 讚"讛 注讘专 讜讘驻住讞讬诐 讚祝 诪讘 注"讗 讘专砖"讬 讚"讛 讛讬讻讗 讚讗转诪专 讜讘专讗"砖 砖诐:


转讜住' 讚"讛 讘注讜讚谉 注诇讬讜. 讗"谞 讛讗 讚讬砖 诪讜拽爪讛. 注讬讬谉 诇拽诪谉 讚祝 诪讚 注"讘 转讜住' 讚"讛 讬砖 注诇讬讛 诪注讜转:





讞讬讚讜砖讬 专讘讬 注拽讬讘讗 讗讬讙专

转讚"讛 讟讘诇, [讗讘"讛 注讬' 讘转砖讜讘讜转 讗讘讗 诪讗专讬 谞讬']:





讞讬讚讜砖讬 讞转"住

转"砖 谞讜转谞讬诐 讻诇讬 转讞转 讛谞专 诇拽讘诇 谞讬爪讜爪讜转 讜讻讜' 诇拽诪谉 讛拽砖讜 转讜住' 诇专' 讬爪讞拽 诇讬转谞讬 讘讛讬驻讜讱 谞讜转谞讬诐 讻诇讬 转讞转 讛砖诪谉 讘爪专讬讱 诇诪拽讜诪讜 讜讗讬谉 谞讜转谞讬诐 诇拽讘诇 谞讬爪讜爪讜转 讘讗讬谉 爪专讬讱 诇诪拽讜诪讜. 讜讬"诇 讚诪住讘专讗 讞讬爪讜谞讛 讛"讗 诪砖讜诐 讘讬讟讜诇 讻诇讬 诪讛讬讻谞讜 谞讙注讜 讘讜 讜诇讗 诪砖讜诐 讗讬谉 讻诇讬 谞讬讟诇 讜诪砖"讛 砖诪谉 砖诪讜转专 诇专"砖 讗讞专 砖讻讘讛 讛"诇 讘讬讟讜诇 讻诇讬 诪讛讬讻谞讜 诇砖注讛 讛"讗 讛讜讗 诪讜转专 讜谞爪讜爪讜转 讛"讗 讬砖 讘讛讜 诪诪砖 讜讛讜拽爪讛 诇讻诇 讛讬讜诐 讚讛讗驻专 谞砖讗专 砖诐 讜讗住讜专 诪砖讜诐 讻诇讬 讘讬讟讜诇 诪讛讬讻谞讜 注讬讬谉 诪讙"讗 住讬' 专住"讛 住拽"讘 讛谞"诇 讜诇讛谞爪诇 诪讝讛 转谞谉 讗讬住讜专 讘砖诪谉 讜讛讬转专 讘谞讬爪讜爪讜转 讜注"讻 讗讬谞讜 诪砖讜诐 讘讬讟讜诇 讻诇讬 诪讛讬讻谞讜 讗诇讗 诪砖讜诐 讗讬谉 讻诇讬 谞讬讟讜诇 讜讛讗 讘爪专讬讱 诇诪拽讜诪讜 讜讛讗 讘讗讬谉 爪专讬讱 诇诪拽讜诪讜 讜拽"诇:





驻谞讬 讬讛讜砖注

讘讙诪' 专讘 讬讜住祝 讗诪专 讛讬讬谞讜 讟注诪讗 讚专讘 讞住讚讗 诪砖讜诐 讚拽讗 诪讘讟诇 讻诇讬 诪讛讬讻谞讜. 讜诇讻讗讜专讛 诇讟注诪讗 讚专"讬 诇讗 砖讬讬讱 砖驻讬专 讛讗 讚讗诪专 专"讞 讗祝 注"驻 砖讗诪专讜 讻讜' 讗讘诇 讻讜驻讛 注诇讬讛 讻诇讬 砖诇讗 转砖讘专 讜诪讗讬 拽诪"诇 讚诪讬诇转讗 讚驻砖讬讟讗 讛讬讗 讻讬讜谉 讚诇讗 砖讬讬讱 讘讬讛 讻诇诇 注谞讬谉 讘讬讟讜诇 讻诇讬 诪讛讬讻谞讜 讜讘砖诇诪讗 诇讟注诪讬讛 讚专讘讛 讗"砖 讚注讬拽专 诪讬诇转讗 讚专"讞 诇讞诇拽 讘讬谉 讚讘专 诪爪讜讬 诇讚讘专 砖讗讬谞讜 诪爪讜讬 诪讛 砖讗"讻 诇讟注诪讗 讚专"讬. 讜讬砖 诇讬讬砖讘 讚讛讬讗 讙讜驻讗 讗转讗 专"讞 诇讗砖诪注讬谞谉 讚讗注"驻 砖讗诪专讜 讗讬谉 谞讜转谞讬谉 讻诇讬 转讞转 讛转专谞讙讜诇转 诪砖讜诐 讚讚诪讬 诇讗讬谉 谞讜转谞讬谉 讻诇讬 转讞转 讛谞专 讚诪转谞讬' 讗驻"讛 诇讗 转讬诪讗 讚讟注诪讗 讚转专讜讜讬讬讛讜 诪砖讜诐 讚讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讜讗"讻 住讚"讗 讚诇讻驻讜转 讻诇讬 注诇 讛讘讬爪讛 谞诪讬 讗住讜专 诪讛"讟 讙讜驻讗 拽诪"诇 专"讞 讚诪讜转专 诇讻驻讜转 讻诇讬 讚讛讗 讚讗住专讬谞谉 诇讬转谉 讻诇讬 转讞转 讛谞专 讗讜 转讞转 讛转专谞讙讜诇转 诇讗讜 诪砖讜诐 讚讗讬谉 讻诇讬 谞讬讟诇 讛讜讗 讗诇讗 诪砖讜诐 讚诪讘讟诇 讻诇讬 诪讛讬讻谞讜 讻谞"诇 讜诪讻"砖 讚讗"砖 讟驻讬 诇驻诪"砖 讘住诪讜讱 讜讘讻诇 讛砖讬讟讛 诪住讘专讗 讚谞驻砖讗讬 讚讘讝讛 诪讚讜拽讚拽 讛讬讟讘 诇讬砖谞讗 讚专"讬 讚拽讗诪专 讛"讟 讚专"讞 讜诇讗 拽讗诪专 讛"讟 讚诪转谞讬转讬谉 讜讚讜拽 讛讬讟讘:


讘转讜住' 讘讚"讛 诪讘讟诇 讻诇讬 诪讛讬讻谞讜 讘驻专拽 讘转专讗 驻讬' 讛拽讜谞讟专住 讚讗住讜专 诪砖讜诐 讚诪讬讞讝讬 讻住讜转专 讜讻讗谉 驻讬' 讻讜' 注讻"诇. 讜诇注"讚 谞专讗讛 讚讚讘专讬 专砖"讬 谞讻讜谞讬诐 讜谞讬诪讜拽讜 注诪讜 讚讘讛讗讬 讚讻诇讬 转讞转 讛谞专 讜转讞转 转专谞讙讜诇转 讚砖诪注转讬谉 砖驻讬专 砖讬讬讱 讟注诪讗 讚讘讜谞讛 讜诇讗 讚住讜转专 砖讛专讬 诪住转诪讗 讛谞讱 讻诇讬诐 讚讗讬讬专讬 讛讻讗 讗讬讬专讬 讘讻诇讬诐 砖注砖讜讬讬谉 诇拽讘诇 讘讛诐 讜讗"讻 讛砖转讗 谞诪讬 砖诪谞讬讞讬谉 转讞转 讛砖诪谉 讗讜 转讞转 转专谞讙讜诇转 注讚讬讬谉 专讗讜讬讬诐 讛诐 诇讻讱 讚讗驻讬诇讜 讘讗讜转讜 砖讘转 注爪诪谉 专讗讜讬讬谉 诇转砖诪讬砖 讝讛 讜诇讛谞讬讞 讘讜 砖讜诐 讚讘专 讜讗"讻 讗讬谉 讻讗谉 住转讬专讛 讻诇诇 讗诇讗 讚诇驻讬 砖讗讬谉 专砖讗讬 诇讟诇讟诇诐 诪诪拽讜诪诐 讛讜讬 讻讗讬诇讜 诪讞讘专谉 讘讟讬讟 讜讛讜"诇 讻讘讜谞讛 讚拽讬"诇 讚砖讬讬讱 讘谞讬谉 讘讻诇讬诐 讻砖讛谉 讚专讱 拽讘讬注讜转 讻诪"砖 讛转讜住驻转 讘讻诪讛 讚讜讻转讬 诪砖讗"讻 讘讻专讬诐 讜讻住转讜转 讚诇拽诪谉 驻专拽 讘转专讗 讚诇讗 砖讬讬讱 讘讛讜 讟注诪讗 讚讘谞讬谉 讻诇诇 砖讗讬谉 讚专讱 讘谞讬谉 讘讻专讬诐 讜讻住转讜转 讜讗讬谉 讚专讱 诇讞讘专诐 讘讟讬讟 讻诇诇 诇讻讱 讛讜爪专讱 专砖"讬 诇驻专砖 讚讗驻"讛 砖讬讬讱 讘讛讜 讘讬讟讜诇 讻诇讬 诪讛讬讻谞讜 诪砖讜诐 讚讛讜"诇 讻住讜转专 砖讛专讬 转讞讬诇转 注砖讬讬转 讻专讬诐 讜讻住转讜转 讛诐 诇爪讜专讱 砖讻讬讘讛 讗讜 诇讬砖讘 注诇讬讛谉 讜讛砖转讗 砖诪讜谞讞讬诐 诇拽讘诇 讻诇讬 讝讻讜讻讬转 砖讜讘 讗讬谞诐 专讗讜讬谉 诇诪诇讗讻转谉 讛专讗砖讜谞讛 讘讗讜转讜 砖讘转 讜讗"讻 讚诪讬 诇住讜转专 讻谞"诇 讘讻讜讜谞转 专砖"讬 讜拽"诇:


讘讚"讛 讟讘诇 诪讜讻谉 讛讜讗 拽砖讛 诇专砖讘"讗 讚转谞谉 讘诪住' 转专讜诪讜转 讻讜' 讛诪讘砖诇 讘砖讘转 讘砖讜讙讙 讬讗讻诇 讘诪讝讬讚 诇讗 讬讗讻诇 讜诇讬砖谞讗 讚拽讗诪专 讛讻讗 讻讜' 注讻"诇. 讜讻讘专 讛讗专讬讱 讘讝讛 诪"讝 讝"诇 讘住' 诪讙"砖 注"砖 讜转诪爪讗 谞讞转 讜转讬转讬 诇讬 砖讻讜讜谞转讬 诇讚注转讜 讘专讜讘 讚讘专讬讜 讟专诐 注讬讬谞转讬 讘住驻专讜:


讗诪谞诐 诇注"讚 谞专讗讛 讚讘诇讗"讛 讗讬谉 注讬拽专 讻讜讜谞转 讛专砖讘"讗 讝"诇 讘拽讜砖讬讬转讜 诇讛拽砖讜转 讚专讘 讬讜住祝 诇讗 诪砖谞讬 砖驻讬专 诇讗讘讬讬 讚讝讛 讗讬谉 注讜诇讛 诇讚注转 讻诇诇 讚讜讚讗讬 诪讬诇转讗 讚驻砖讬讟讗 讛讬讗 讚讗驻讬诇讜 讗转"诇 讚讘诪讝讬讚 讗住讜专讬谉 讘讗讻讬诇讛 诇讗讜转讜 砖讘转 诪"诪 讻讬讜谉 讚讗讬谞讜 讗诇讗 诪砖讜诐 拽谞住讗 讘注诇诪讗 讻讚讗讬转讗 讘讛谞讬讝拽讬谉 讗"讻 讗讬谉 讟注诐 诇讗住讜专 讘讛诐 讛讟讬诇讟讜诇 讻讬讜谉 讚砖诐 讗讜讻诇 讙诪讜专 注诇讬讛谉 讜诇讗 讚诪讬 诇讘砖专 转驻诇 讚讗诪专讬谞谉 诇拽诪谉 讘驻' 诪驻谞讬谉 讚讗住讜专讬谉 讘讟讬诇讟讜诇 诇诪讗谉 讚讗讬转 诇讬讛 诪讜拽爪讛 讛讬讬谞讜 诪砖讜诐 讚诇讗讜专转讗 谞诪讬 诇讗 讞讝讬 诇讗讜讻诇诐 讘注讬谉 讗诐 诇讗 注"讬 转讬拽讜谉 讜讗"讻 讛砖转讗 讗讬谉 砖诐 讗讜讻诇 注诇讬讛谉 诪砖讗"讻 讛讻讗 讚诇讗讜专转讗 讞讝讬 讘诇讗 转讬拽讜谉 讗驻讬诇讜 诇讚讬讚讬讛 讜讘砖讘转 谞诪讬 讛讗 讞讝讬 诇讗讞专讬谞讗 讗"讻 诇驻"讝 诇讗 砖讬讬讱 讛讻讗 注谞讬谉 讘讬讟讜诇 讻诇讬 诪讛讬讻谞讜 讻讬讜谉 砖讬讜讻诇 诇讟诇讟诇 讛驻讬专讜转 注爪诪谉 讚讛讗 讚讗住专讬谞谉 讟讘诇 讘讟讬诇讟讜诇 讘驻专拽 诪驻谞讬谉 讛讬讬谞讜 讻砖诇讗 谞讬转拽谉 讻诇诇 讗注"讻 讚注讬拽专 讻讜讜谞转 讛专砖讘"讗 讘拽讜砖讬讗 讝讜 诪砖讜诐 讚诇砖讜谉 讗诐 注讘专 讜转拽谞讜 诪转讜拽谉 诪砖诪注 诇讬讛 讚诪转讜拽谉 诇讙诪专讬 讜诪讜转专讬谉 讘讗讻讬诇讛 讗驻讬诇讜 诇讘"讛 注爪诪讜 讻讚讗砖讻讞谉 讛讗讬 诇讬砖谞讗 讙讜驻讗 诇注谞讬谉 讘讻讜专 砖讛讘讬讗讜 讛转讜住驻转 讘住讜祝 讛讚讬讘讜专 讚诪讗谉 讚住"诇 讗诐 注讘专 讜讘讬拽专讜 诪讘讜拽专 诪讜转专 讘讗讻讬诇讛 诇讙诪专讬 讗"讻 诇驻"讝 诪诪讬诇讗 谞转讬讬砖讘 诪讛 砖讛拽砖讛 诪"讝 讝"诇 注诇 诪讛 砖转讬专抓 讛专砖讘"讗 讚讗讬讬专讬 讛讻讗 讚诇讬转 诇讬讛 驻讬专讬 讗讞专讬谞讗 讜注"讝 讛拽砖讛 诪"讝 讝"诇 讚讗"讻 转驻砖讜讟 讛讗讘注讬讗 讚驻"讘 讚讘讬爪讛 讚诪砖诪注 讛转诐 讚讛讬讻讗 讚诇讬转 诇讬讛 驻讬专讬 讗讞专讬谞讗 谞诪讬 诪讬讘注讬讗 诇讬讛 讜讗"讻 转驻砖讜讟 诇讬讛 诪讛讻讗 讚讛讗 诪住拽讜 讛转讜住驻转 讘砖诪注转讬谉 讚诇讻"注 讗讬谉 诪讘讟诇讬谉 讻诇讬 诪讛讬讻谞讜 讜讻谉 讻转讘讜 专讜讘 讛驻讜住拽讬诐 讜讗诐 讻谉 注"讻 讛讱 讘专讬讬转讗 讚讞讘讬转 砖诇 讟讘诇 讛讬讬谞讜 诪砖讜诐 讚讗诐 注讘专 讜转拽谞讜 诪转讜拽谉 讛讬讻讗 讚诇讬转 诇讬讛 驻讬专讬 讗讞专讬谞讗. 讗诪谞诐 诇诪讗讬 讚驻专讬砖讬转 讚注讬拽专 拽讜砖讬讬转 讛专砖讘"讗 讜转讬专讜爪讜 讗讬谞讜 讗诇讗 注诇 讛诇砖讜谉 诪转讜拽谉 讘诇讘讚 讗"讻 转讜 诇讗 诪爪讬谞谉 诇诪讬驻砖讟 讛讗讬讘注讬讗 诪讛讻讗 讻讬讜谉 讚诇注讜诇诐 砖驻讬专 拽讗讬 讛讗讬 讟注诪讗 讚专讘 讬讜住祝 讚讗讬谉 诪讘讟诇 讻诇讬 诪讛讬讻谞讜 讻谞"诇 讜讚讜"拽:


讘讗"讚 讜注讜讚 讛拽砖讛 讛讬讻讗 讚诇讬转 诇讬讛 驻讬专讬 讗讞专讬谞讗 讘砖讜讙讙 讗诪讗讬 讬讗讻诇 谞讬诪讗 诪讙讜 讚讗讬转拽爪讗讬 讻讜' 注讻"诇. 讜讛拽砖讛 诪讛专砖"讗 讝"诇 讚讗讬讻讗 诇讗讜拽诪讬 讛讱 住转诪讗 讚诪转谞讬' 讻专"砖 讜讻讛"讙 拽砖讬讗 诇讬讛 讘讻诇 讛谞讱 转讬讜讘转讗 讚砖诪注转讬谉 讗诪讗讬 诇讗 诪讜拽讬 诇讛讜 讻专"砖 讜注"砖 砖转讬专抓 讘讚讜讞拽 讜讻诪讜 砖讛转注讜专专 讙"讻 诪讜"讝 讝"诇 讘住' 诪讙"砖 讜讛砖讬讘 注诇 讚讘专讬讜 讘住讜讙讬讗 讚讛谞讬讝拽讬谉 讜注讬讬谉 诪讛 砖讻转讘转讬 砖诐 讘讞讬讚讜砖讬谞讜 讘驻专拽 讛谞讬讝拽讬谉. 讗诪谞诐 讘诇讗"讛 讬砖 讻讗谉 诪拽讜诐 转讬诪讗 注诇 诪讛专砖"讗 讝"诇 砖讛专讬 讛讚讘专 驻砖讜讟 讘讻讜诇讛讜 诪讻讬诇转讬谉 讚讛讗 讚诇讬转 诇讬讛 诇专"砖 诪讙讜 讚讗讬转拽爪讗讬 讘讬谉 讛砖诪砖讜转 讛讬讬谞讜 讚讜拽讗 讛讬讻讗 讚讬讜砖讘 讜诪爪驻讛 讻讙讜谉 讘讛讗讬 讚诇拽诪谉 讚诪转讬专 专"砖 讘诪讜转专 讛砖诪谉 砖讘谞专 讚诪住拽讬谞谉 诇拽诪谉 (讚祝 诪"讜 注"讘) 讚讛讬讬谞讜 诪砖讜诐 讚讗讚诐 讬讜砖讘 讜诪爪驻讛 讗讬诪转讬 砖讬讻讘讛 谞专讜 诪砖讗"讻 讛讬讻讗 讚诇讗 砖讬讬讱 诇讜诪专 讬讜砖讘 讜诪爪驻讛 诪讜讚讛 专"砖 讚讗住讜专 讻讚讚讬讬拽讬谞谉 诇拽诪谉 诪诪转谞讬转讬谉 讚讘讻讜专 砖谞驻诇 诇讘讜专 讜讗"讻 诇驻"讝 讬驻讛 讛拽砖讛 讛专砖讘"讗 讝"诇 讚讘砖讜讙讙 讗诪讗讬 讬讗讻诇 谞讬诪讗 诪讬讙讜 讚讗讬转拽爪讗讬 讚讛讗 诇讗 砖讬讬讱 讛讻讗 诇讜诪专 讗讚诐 讬讜砖讘 讜诪爪驻讛 砖诪讗 讬砖讻讞 讜讬转专讜诐 讘砖讜讙讙. 诪讬讛讜 讘讝讛 讬砖 诇讛注诪讬讚 拽爪转 讚讘专讬 诪讛专砖"讗 讝"诇 诇驻诪"砖 讛转讜住驻转 讘驻"拽 讚讞讜诇讬谉 (讚祝 讬"讚 注"讗) 讙讘讬 讛砖讜讞讟 讘砖讘转 讚诪砖诪注 讛转诐 讚诇专"砖 讛讜讬 砖专讬 讘讗讻讬诇讛 诇讬讜诪讬讛 讜讗讬谉 讘讜 诪砖讜诐 诪讜拽爪讛 诪砖讜诐 讚讬讜砖讘 讜诪爪驻讛 砖诪讗 讬砖讞讟谞讛 讞砖"讜 讜讗讞专讬诐 专讜讗讬谉 讗讜转讜 讻讜' 注"砖. (讜诇讻讗讜专讛 谞"诇 诇驻专砖 讻谉 讘讻讜讜谞转 专砖"讬 讝"诇 讻讗谉 讘讚"讛 诪讜讻谉 砖讗讬谉 讘讜 诪讜拽爪讛 讻讜' 砖讗诐 讘讗 讗讞讚 讜注讘专 讻讜' 诪讜转专 诇讟诇讟诇诐 讜诇讗讻诇谉 诪砖诪注 讚讻讜讜谞转讜 讘讝讛 讗诇讬讘讗 讚专"砖 讜讛讬讬谞讜 诪砖讜诐 讚讬讜砖讘 讜诪爪驻讛 讻讱 讛讬讛 谞"诇 诇讻讗讜专讛 讗诇讗 讚讘住诪讜讱 讗讘讗专 砖诇讗 讛讜爪专讻谞讜 诇驻专砖 讻谉 讘砖讬讟转 专砖"讬) 讗诇讗 讚诪"砖 诪讛专砖"讗 讝"诇 讘讻诇 讛谞讱 转讬讜讘转讗 讚砖诪注转讬谉 谞诇注"讚 讘专讜专 讘诪讞讬诇转 讻"转 讚诇讗 讚拽 砖驻讬专 诪砖讜诐 讚讘讻诇 讛谞讱 转讬讜讘转讗 讚诪讬讬转讬 讛砖"住 诇讗 砖讬讬讱 讘讛讜 驻诇讜讙转讗 讚专' 讬讛讜讚讛 讜专"砖 讻诇诇 讚讘讻讜诇讛讜 专' 砖诪注讜谉 诪讜讚讛 讚讜拽 讜转砖讻讞:


讘讗"讚 讜注讜讚 诪"砖 讚讛讻讗 讗诪专 讗诐 注讘专 讜转讬拽谞讜 诪转讜拽谉 讜讘讘讬爪讛 讙讘讬 讘讻讜专 砖谞驻诇 诇讘讜专 拽讗诪专 讚讗诐 注讘专 讜讘讬拽专讜 讗讬谞讜 诪讘讜拽专 讜讗讚讗 讘专 讗讜讻诪讬 讻讜' 注住"讛. 讙诐 讘讝讛 讛讗专讬讱 诪"讝 讝"诇 讘住' 诪讙"砖 讘转讻诇讬转 讗专讬讻讜转 讜讚注转讬 讙"讻 诇讛专讞讬讘 讘讛诐 讛讚讬讘讜专 诇拽诪谉 (讚祝 诪"讝 注"讘) 讜讘讘讬爪讛 驻专拽 讗讬谉 爪讚讬谉 (讚祝 讻"讜 注"讘) 讜讻讗谉 讗讘讗 讘拽爪专讛 砖讗诐 讻讜讜谞转 讛专砖讘"讗 讝"诇 讘拽讜砖讬讗 讝讜 讚诪砖诪注 诇讬讛 讚讛讗讬 讚拽转谞讬 讙讘讬 讘讻讜专 讗诐 注讘专 讜讘讬拽专讜 讗讬谞讜 诪讘讜拽专 讛讬讬谞讜 诪砖讜诐 诪讜拽爪讛 讻诪"砖 讛转讜住驻转 诇拽诪谉 讜讘驻专拽 讗讬谉 爪讚讬谉 讜讛讬讬谞讜 讚拽砖讬讗 诇讬讛 讚诪"砖 讟讘诇 讚讛讻讗 讚砖专讬 诪砖讜诐 诪讜拽爪讛 讗"讻 讬砖 诇谞讜 诇转专抓 讘讝讛 注"驻 砖讬讟转 专砖"讬 讘讘讬爪讛 驻专拽 讛诪讘讬讗 (讚祝 诇"讗 注"讘) 讘诪砖谞讛 讚讘讬转 砖诪诇讗 驻讬专讜转 砖讻转讘 专砖"讬 砖诐 讚讻诇 诪讬讚讬 讚诇讗 讛讜讬 诪讜拽爪讛 讗诇讗 诪砖讜诐 讗讬住讜专 讚专讘谞谉 诇讗 讗诪专讬谞谉 诪讬讙讜 讚讗讬转拽爪讗讬 讜讛讘讬讗 专讗讬讛 诪讛讗 讚讗诪专讬谞谉 讛讻讗 讘讟讘诇 砖讗诐 注讘专 讜转讬拽谞讜 诪转讜拽谉 讜注"砖 讘转讜住驻转 讚谞专讗讛 诪讚讘专讬讛诐 砖讛住讻讬诪讜 讙"讻 诇住讘专讗 讝讜 讗"讻 诇驻"讝 诇拽"诪 诇驻讬 砖讬讟转 专砖"讬 讚讛转诐 讘讘讻讜专 砖谞驻诇 讘讜 诪讜诐 讘讬"讟 讛讜讬 诪讜拽爪讛 诪讞诪转 讗讬住讜专 讚讗讜专讬讬转讗 讜讗诪专讬' 砖驻讬专 诪讬讙讜 讚讗转拽爪讗讬 讜讘讘讻讜专 砖谞驻诇 讘讜 诪讜诐 诪注讬"讟 讻讘专 讻转讘 专砖"讬 砖诐 讚诇专"砖 讗讛"谞 诇讗讜 诪砖讜诐 诪讜拽爪讛 讗住专讬谞谉 诇讬讛 讗诇讗 诪砖讜诐 诪转拽谉 讜讗诐 讻讜讜谞转 讛专砖讘"讗 讻讗谉 诇讛拽砖讜转 讘讟注诪讗 讚诪转拽谉 讙讜驻讗 诪"砖 讛转诐 讚讗驻讬诇讜 讘讚讬注讘讚 讗讬谞讜 诪讘讜拽专 讜讛讻讗 讘讟讘诇 诪讛谞讬 讘讚讬注讘讚 讜讻诪讜 砖谞专讗讛 讘讗诪转 诪讛讗 讚诪讬讬转讬 讛专砖讘"讗 讛讱 讚讗讚讗 讘专 讗讜讻诪讬 讚诪砖讘砖 讜转谞讬 讜讛讬讬谞讜 讘谞驻诇 讘讜 诪讜诐 诪注讬"讟 讻讚诪砖诪注 讛转诐 讗诇讗 砖讙诐 讘讝讛 讻转讘转讬 砖诐 诇讞诇拽 讘讟讜讘 讟注诐 讘讬谉 诪转拽谉 讚讘讻讜专 讚讞诪讬专 讟讜讘讗 诇驻讬 砖讛讬讛 诇讜 讞讝拽转 讗讬住讜专 诪砖注讛 砖谞讜诇讚 诪砖讗"讻 讟讘诇 砖诇讗 讛讬讛 诇讜 讞讝拽转 讗讬住讜专 讗诇讗 诪砖注讛 砖谞转诪专讞 讜专讗讛 驻谞讬 讛讘讬转 讜讻讚讗诪专讬谞谉 谞诪讬 诇讛讚讬讗 讘驻住讞讬诐 (讚祝 讟' 注"讗) 讗"讻 砖驻讬专 讗讬讻讗 诇讗讜拽诪讬 讟讘诇 讚讛讻讗 谞诪讬 讘讻讛"讙 讜诪诇讘讚 讝讛 讬砖 诇讞诇拽 讘讻诪讛 讙讜讜谞讬 讜讻诪讜 砖讗讘讗专 拽爪转 诇拽诪谉 (讚祝 诪"讜 注"讘) 讜讘驻专拽 讗讬谉 爪讚讬谉 讗讘讗专 讬讜转专:


讘讚"讛 讘注讜讚谉 注诇讬讜 讻讜' 讜讗"转 专讘 讬讜住祝 讚诪驻专砖 诪转谞讬' 讻讜' 讚诇讚讬讚讬讛 诇讗 讗转讬讗 诪转谞讬转讬谉 讻专"砖 讻讜' 讻讬讜谉 讚砖专讬 诇讗讞专 砖讻讘讛 讻讜' 注住"讛. 谞专讗讛 诪讚讘专讬讛诐 讚讗驻讬诇讜 讗讜转讜 砖诪谉 讛诪讟驻讟祝 诪谉 讛谞专 讘注讜讚讜 讚讜诇拽 谞诪讬 诪讜转专 诇讗讞专 砖讻讘讛 讛谞专 讚讗诇"讻 诇讗 讛讜讬 诪拽砖讜 诪讬讚讬:


讗诇讗 讚讘讗诪转 诇讗 讬讚注谞讗 砖讜诐 讟注诐 诇讞诇拽 讘讗讜转讜 砖诪谉 讛诪讟驻讟祝 讘注讜讚讜 讚讜诇拽 讘讬谉 拽讜讚诐 砖讻讘讛 讛谞专 诇讗讞专 砖讻讘讛 讚诪诪"谞 讗诐 谞讗诪专 讚诇讗讞专 砖讻讘讛 讚诇讗 砖讬讬讱 讘讬讛 讛讜拽爪讛 诇诪爪讜转讜 讜诪砖"讛 砖专讬 讗"讻 讗讜转讜 砖诪谉 讛诪讟驻讟祝 诪诪谞讜 诇转讜讱 讛讻诇讬 讘注讜讚讜 讚讜诇拽 讗驻"讛 讗讜转讜 砖诪谉 砖讛讜讗 讘转讜讱 讛讻诇讬 讻讘专 讗讝诇讗 诪爪讜转讜 讜诇驻"讝 诇讗 讛讜讬 诪砖谞讬 讛转讜住' 诪讬讚讬 讜讗诐 谞讗诪专 讚讗驻"讛 讗住讜专 讚讻讬讜谉 砖讛讬讛 诪讟驻讟祝 讘注讜讚讜 讚讜诇拽 讻讘专 谞注砖讛 讛砖诪谉 讘住讬住 诇讗讬住讜专 讻讚诪住讬拽 讛砖"住 诇拽诪谉 讚讟注诪讗 讚专"砖 讚讛谞讞 诇谞专 砖诪谉 讜驻转讬诇讛 讚讛讜讬 讘住讬住 诇讚讘专 讗讬住讜专 讜驻专砖"讬 诇拽诪谉 砖讛砖诪谉 讘住讬住 诇砖诇讛讘转 讜讗"讻 讗驻讬诇讜 诇讗讞专 砖讻讘讛 讛谞专 讬砖 诇讗住讜专 诪讛"讟 讙讜驻讗 讚诪讛"转 讬讞讝讜专 诇讛讬转讬专讗 讜讛讗 讚诪转讬专 专"砖 讛讬讬谞讜 讚讜拽讗 讘讗讜转讜 砖诪谉 讛诪讟驻讟祝 诇讗讞专 砖讻讘讛 讜注讬讬谉 讘讞讬讚讜砖讬 讛专砖讘"讗 讝"诇 讘讝讛 讚讗祝 砖讚讘专讬讜 诪讙讜诪讙诪讬诐 拽爪转 砖拽讬爪专 讘诇砖讜谞讜 诪"诪 谞专讗讛 诇讬 砖谞转讻讜讬谉 讘讝讛 诇诪讛 砖讻转讘转讬 讜诇讚注转 砖讬讟转 讛转讜住' 讘讝讛 爪"注 讜讚讜"拽:


讘讚"讛 讜砖谞讬 诇讬讛 讘讬谉 爪专讬讱 诇诪拽讜诪讜 讻讜' 转讬诪讗 诇专"讬 诪"砖 讙讘讬 砖诪谉 讚拽转谞讬 讗讬谉 谞讜转谞讬谉 讻讜' 注讻"诇. 谞专讗讛 讚拽讜砖讬讬转 专"讬 讚讛讻讗 讛讬讬谞讜 诇驻讬 诪讗讬 讚诪砖诪注 诪诇砖讜谉 讛转讜住驻转 诇注讬诇 讘诇砖讜谉 讛诪砖谞讛 讘讚"讛 讜讗诐 谞转谞讜讛讜 讚诇砖讜谉 诪讜转专 诇讗讜 讚讜拽讗 讚讗驻讬诇讜 诇讻转讞讬诇讛 讻诪"砖 讛讟讜专 讜讛砖"注 讘讗"讞 住讬' 专住"讛 诪砖讗"讻 诇驻诪"砖 诇注讬诇 讘砖讬讟转 专砖"讬 讜讛专诪讘"诐 讝"诇 讚讻诇讬 转讞转 讛谞专 讗住讜专 诇讻转讞讬诇讛 诪砖讜诐 讙讝讬专讛 讚讬诇诪讗 讗转讬 诇讗住转驻讜拽讬 诪讬谞讬讛 讗讜 讻诪"砖 讛转讬"讟 讚讞讬讬砖讬谞谉 砖诪讗 讬讘讗 诇讟诇讟诇 讛讻诇讬 砖谞驻诇 讘讜 讛砖诪谉 讗"讻 讗讬谉 诪拽讜诐 诇拽讜砖讬讬转 专"讬 讚讛讗 砖驻讬专 拽转谞讬 讗讬谉 谞讜转谞讬谉 讻诇讬 转讞转 讛谞专 诇拽讘诇 讘讜 讛砖诪谉 诪讛谞讱 讟注诪讬 诪砖讗"讻 讙讘讬 谞讬爪讜爪讜转 砖驻讬专 拽转谞讬 诪讜转专 诇讻转讞诇讛 讚讛讗 诇诪讗讬 讚诪住拽讬谞谉 讚谞讬爪讜爪讜转 讗讬谉 讘讛诐 诪诪砖 讚诪砖"讛 诇讗 诪讘讟诇 讻诇讬 诪讛讬讻谞讜 砖讛专讬 讗讬谉 砖讜诐 讟注诐 诇讗住讜专 讚诇讗 砖讬讬讱 讞砖砖讗 讚砖诪讗 讬住转驻拽 讜诇讗 砖讬讬讱 谞诪讬 讛讱 讙讝讬专讛 砖讻转讘 讛转讬"讟 砖诪讗 讬讘讗 诇讟诇讟诇 讛讻诇讬 砖讛专讬 讘讗诪转 诪讜转专 诇讟诇讟诇 讛讻诇讬 诇讗讞专 砖讻讘专 谞驻诇讜 讛谞讬爪讜爪讜转 讜诇讗 讗讬爪讟专讬讱 诇讗讜拽诪讬 讗诇讬讘讗 讚专讘讬 讬爪讞拽 讛讱 讚谞讬爪讜爪讜转 讘爪专讬讱 诇诪拽讜诪讜 讗诇讗 诪砖讜诐 讚讛谞讬爪讜爪讜转 拽讜讚诐 砖谞驻诇讜 诇转讜讱 讛讻诇讬 讛讜"诇 讚讘专 砖讗讬谞讜 谞讬讟诇 讚讗驻讬诇讜 诪讚讗讜专讬讬转讗 讗住讜专 讚讛讜讬 诪讻讘讛 讗讘诇 诇讗讞专 砖谞驻诇讜 诇转讜讱 讛讻诇讬 讗讬谉 砖讜诐 爪讚 讗讬住讜专 诇讟诇讟诇 讛讻诇讬 讻讚驻专讬砖讬转 讜讚讜"拽:





爪诇"讞

讙诪' 讘讘转讬 讞讚转讬 讜讻讜' 讛谞讛 诇讚注转 专砖"讬 讚讚讜拽讗 诇讚讘专 砖讗讬谞讜 谞讬讟诇 讛讜讗 讚讗诪专 专讘讛 讚讛转讬专讜 讛爪诇讛 砖讗讬谞讛 诪爪讜讬讛 讛讜讛 诪爪讬 诇砖谞讜讬讬 讘讚诇祝 讛专讗讜讬 讻讚诪砖谞讬 诇专讘 讬讜住祝 讜讚注 讚诇讛讙讛转 讗砖专"讬 讚讙诐 诇专讘讛 讚讗诪专 讛爪诇讛 砖讗讬谞讛 诪爪讜讬讛 诇爪讜专讱 诪拽讜诪讜 讛讬讛 诪讜转专 [讜讻诪讜砖"诇[ 讗"讻 讘讻诇 讛谞讱 拽讜砖讬讜转 讚诪拽砖讛 诇专讘讛 讛讬讛 讬讻讜诇 诇砖谞讜讬讬 讘爪专讬讱 诇诪拽讜诪讜: 砖诐 讗诪专 专"讬 讻砖诐 讜讻讜' 讛谞讛 专"讬 诇讞诇拽 讬爪讗 砖讛专讬 讛讙诪' 讛讘讬讗 讚专"讬 诇讗驻诇讜讙讬 注诇讬' 讚专"驻. 讜讛讜讛 诇讬讛 诇诪讬诪专 专' 讬爪讞拽 讗诪专 讜讗祝 讗讬 谞讬诪讗 讚专' 讬爪讞拽 住"诇 讙诐 讟注诪讗 讚专讘讛 讜专讘 讬讜住祝 讗诇讗 砖讘讗 诇讞讚砖 讚讙诐 诇讻驻讜转 讻诇讬 讗住讜专 注"诪 讞讜诇拽 讛讜讗 注诇 专"讞 讜讙诐 讬砖 诇驻谞讬谞讜 诇讜诪专 讗砖讬 讚驻诇讬讙讬 讘驻诇讜讙转讗 专讞讜拽讛 讚专' 讬爪讞拽 诇讬转 诇讬讛 讘讬讟讜诇 讻诇讬 讻诇诇 讜讻诪讜 讻谉 诇讬转 诇讬讛 讛爪诇讛 砖讗"诪 讻诇诇 专拽 住"诇 讻诇 注讬拽专 讟注诐 讛讗讬住讜专 讛讜讗 专拽 诪砖讜诐 讗讬谉 讻诇讬 谞讬讟诇 讜专"讞 诇讬转 诇讬讛 讗讬谉 讻诇讬 谞讬讟诇 讜专拽 讟注诐 讛讗讬住讜专 诪砖讜诐 讘讬讟讜诇 讻诇讬 讗讜 诪砖讜诐 讛爪诇讛 砖讗讬谉 诪爪讜讬讛 注讜讚 讬砖 诇讜诪专 讚讙诐 专讘讛 讜专' 讬爪讞拽 讗讬转 诇讛讜 讚讗讬谉 讻诇讬 谞讬讟诇 讻专' 讬爪讞拽 讗诇讗 砖讛诐 讘讗讜 诇讞讚砖 讚讗驻讬诇讜 讘爪专讬讱 诇诪拽讜诪讜 讗住讜专 诇专讘讛 诪砖讜诐 讛爪诇讛 砖讗"诪 讜诇专"讬 诪砖讜诐 讘讬讟讜诇 讻诇讬 讜讛诐 讘爪专讬讱 诇诪拽讜诪讜 讜专"讬 诪讬讬专讬 讘讗讬谞讜 爪专讬讱 讜诇讗 [驻诇讬讙讬 讗"谞 谞讜讻诇 诇讜诪专 讚专' 讬爪讞拽 诇讬转 诇讬讛 讚专讘 讞住讚讗 讻诇诇 讜讘爪专讬讱 诇诪拽讜诪讜 讛讻诇 诪讜转专 讗讘诇 专"讞 讗讬转 诇讬讛 讚专讘 讬爪讞拽 讜诪讛 讚讗诪专 讗讘诇 讻讜驻讬谉 诪讬讬专讬 诇诪拽讜诪讜 讜讗驻"讛 谞转讬谞讛 讗住讜专 诪砖讜诐 讘讬讟讜诇 讻诇讬 讜专' 讬爪讞拽 诇讛拽诇 讘讗 讜诇讜诪专 讻砖诐 砖讗住讜专 诇讬转谉 讻讱 讗讬谉 讻讜驻讬谉 砖砖谞讬讛诐 砖讜讬诐: 讜讛谞讛 专' 讬爪讞拽 讚讗诪专 讻砖诐 讜讻讜' 讚诪砖诪注 砖砖讜讬诐 讘讗讬住讜专 讗"讻 注诇 讻专讞讬谉 诇讗 住"诇 诇讗 讻专讘讛 讜诇讗 讻专"讬 讚讗诇"讻 讗讬讱 讗诪专 讻砖诐 讜讛专讬 转讞转 讛转专谞讙讜诇转 讗讬谉 谞讜转谞讬诐 讗驻讬诇讜 讘爪专讬讱 诇诪拽讜诪讜 讜诇讻讜祝 讻诇讬 讗讬谉 讗讬住讜专 讗诇讗 讘讗讬谉 爪专讬讱 诇诪拽讜诪讜 讜诇驻讬 讝讛 讗讬讱 谞住转驻拽讜 讛转讜住' 讘讚"讛 讜砖谞讬 诇讬讛 讗诐 专' 讬爪讞拽 讗讬转 诇讬讛 讟注诪讗 讚专' 讬讜住祝 讜注讬讬谉 诇拽诪谉 讘讚讘专讬 讛转讜住': 讜谞专讗讛 讚讬砖 诇讛讜讻讬讞 讙诐 诇讗讬讚讱 讙讬住讗 讚注诇 讻专讞讬谉 专' 讬爪讞拽 讗讬转 诇讬讛 注讻"驻 讞讚 诪讛谞讱 讟注诪讬 讚诇注讬诇 讗讜 讟注诪讗 讚专讘讛 诪砖讜诐 讛爪诇讛 砖讗讬谞讛 诪爪讜讬讛 讗讜 讚专讘 讬讜住祝 诪砖讜诐 讘讬讟讜诇 讻诇讬. 讚讛讗 讬砖 诇讚拽讚拽 讘讚讘专讬 专' 讬爪讞拽 诇诪讛 诇讗 转诇讬 讚讘专讬讜 讘诪砖谞转谞讜 讻诪讜 砖讗诪专 专"讞 讗注驻"讬 砖讗诪专讜 讜讛讬讬谞讜 诪砖谞转谞讜 讻诪讘讜讗专 讘转讜住' 讘讚"讛 讗注驻"讬 讜讻讜' 讛讻讬 谞诪讬 讛讜讛 诇讬讛 诇专讘 讬爪讞拽 诇讜诪专 讻砖诐 砖讗诪专讜 讗讬谉 谞讜转谞讬谉 讻诇讬 转讞转 讜讻讜' 讻讱 讗讬谉 讻讜驻讬谉 讜讻讜' 讜讚讗讬 讚讙诐 专' 讬爪讞拽 住"诇 诪讚讗住专讛 讛诪砖谞讛 讘砖诪谉 讜讛转讬专讛 讘谞讬爪讜爪讜转 诪讻诇诇 讚讘砖诪谉 讛讟注诐 诪讜讞诇讟 诇讗讬住讜专 讗驻讬' 讘爪专讬讱 诇诪拽讜诪讜 诪讟注诪讬' 讚专讘讛 讗讜 诪讟注诪讬讛 讚专' 讬讜住祝 讜诇讻谉 讗讬谉 诇诇诪讜讚 讗讬住讜专 讻驻讬讬转 讻诇讬 诪诪砖谞转谞讜 砖讟注诪讗 讗讞专讬谞讗 讗讬讻讗 讘砖诪谉. 讜讗讝 诪诪讬诇讗 讬讜转专 讗诪专讬谞谉 讚住"诇 讟注诪讗 讚专' 讬讜住祝 诪讟注诪讗 讚专讘讛 讜诇驻讬 砖讟注诐 讘讬讟讜诇 讻诇讬 诪讜住讻诐 讬讜转专 讘讻诪讛 诪拽讜诪讜转 讘讙诪'. 讜诇讻谉 讻讬讜谉 讚讗讬讻讗 讛讜讻讞讛 诇讻诇 爪讚 谞住转驻拽讜 讛转讜住' 讗讬 住"诇 诇专讘 讬爪讞拽 讟注诪讬讛 讚专' 讬讜住祝 讗讜 诇讗: 讜讙诐 讘讻讜讜谞转 讚讘专讬讜 砖讗诪专 讻砖诐 讬砖 诇讛住转驻拽 讗讬 讻讜谞转讜 诇讛砖讜讜转谉 诇讙诪专讬 讜讛讜讗 讛讚专讱 讛专讗砖讜谉 砖讻转讘转讬 讜诇讛讻讬 诇讗 讗诪专 住转诐 讗讬谉 讻讜驻讬谉 讻诇讬 讜讗讝 讛讬讛 拽"讜 砖讗讬谉 谞讜转谞讬谉 讻诇讬 转讞转 讛转专谞讙讜诇转 讗诇讗 砖专爪讛 诇讛砖讜转谉 诇讙诪专讬 讜诇讗驻讜拽讬 诪专讘讛 讜专"讬] 讗讜 诇讛讬驻讜讱 讚诇讛讻讬 讗诪专 讻砖诐 讻讚讬 砖谞讬讚讜拽 诇诪讛 讗诪专 讻砖诐 砖讗讬谉 谞讜转谞讬谉 讜诇讗 讗诪专 讻砖诐 砖讗诪专讜 讗讬谉 谞讜转谞讬谉 讗诇讗 诇讛讜专讜转 砖讘诪砖谞讛 讬砖 讟注诐 讗讞专 讚讛讬讬谞讜 讘讬讟讜诇 讻诇讬 诪讛讬讻谞讜: 讜讛谞讛 讛讘注讛"诪 讘砖诇讛讬 砖讘转 讚讜讞讛 讚专' 讬爪讞拽 诪讛诇讻讛 讚专讘讬诐 驻诇讬讙讬 注诇讬讛 注讜诇讗 讘诪住' 讘讬爪讛 讜专' 讞住讚讗 讘砖诪注转讬谉 讜专讘讛 讜专' 讬讜住祝 诪驻专砖讬 诪诇转讗 讚专' 讞住讚讗 讜讗"讻 住讘讬专讗 诇讛讜 讻讜讜转讬讛 讜讗诪谞诐 诇讚专讱 讛讗讞专讜谉 砖讻转讘谞讜 诇注讬诇 讚专' 讞住讚讗 讗讬转 诇讬讛 讚专讬"爪 谞住转专 专讗讬' 讝讜: 讗诇讗 讚注"讻 专' 讞住讚讗 诇讗 诪讬讬专讬 讘爪专讬讱 诇诪拽讜诪讜 讚讗讬 讘爪专讬讱 诇诪拽讜诪讜 讗"讻 拽砖讛 诪讗讬 拽诪"诇 讘讗诪专讜 讗讘诇 讻讜驻讬谉 讜讻讜' 驻砖讬讟讗 诪讛讬 转讬转讬 诇讗讬住讜专 讚讛专讬 专砖"讬 讘讚"讛 讗讘诇 讻讜驻讛 注诇讬' 讻诇讬 讻' 讜诇讗 转讬诪讗 讗讬谉 讻诇讬 谞讬讟诇 讜讻讜' 讜讗讬 讘爪专讬讱 诇诪拽讜诪讜 驻砖讬讟讗 讚砖专讬 讜讗讬 讛讬讗 讙讜驻讛 拽诪"诇 讚讘爪专讬讱 诇诪拽讜诪讜 诇讗 砖讬讬讱 讗讬谉 讻诇讬 谞讬讟诇 拽砖讛 驻砖讬讟讗 转谞讬谞讗 讗讘诇 讻讜驻讛 注诇讬' 讻诇讬 讜讗驻讬' 谞讬诪讗 讘专讬讬转讗 诇讗 砖诪讬注 诇讬讛 诪"诪 讗讻转讬 拽砖讛 诪转谞讬' 讛讬讗 谞讜转谞讬谉 讻诇讬 诇拽讘诇 谞讬爪讜爪讜转 讜诇讻诇 讛驻讞讜转 讘爪专讬讱 诇诪拽讜诪讜 砖专讬 讜讻谉 诪转谞讬' 讚讻讜驻讬谉 注诇讬讜 拽注专讛: 讗诇讗 讚诇驻诪"砖 诇注讬诇 砖讬砖 诪拽讜诐 诇讜诪专 讚讙诐 讘讻驻讬讬转 讻诇讬 讬砖 讘讜 讘讬讟讜诇 讻诇讬 讗"讻 砖驻讬专 砖诪注讬谞谉 讞讬讚讜砖 讜诇注讜诇诐 讚讘爪专讬讱 诇诪拽讜诪讜 诪讬讬专讬 讜专' 讞住讚讗 讗讬转 诇讬讛 讚专' 讬爪讞拽 讜专' 讬爪讞拽 诇讬转 诇讬讛 讚专讘 讞住讚讗 讜讗"讻 诪谞"诇 诇讛讘注讛"诪 诇讚讞讜转 讚讘专讬 专' 讬爪讞拽 诪讛诇讻讛:


讗诪谞诐 诪讚讞讝讬谞谉 讚驻专讬讱 讘讚祝 拽谞"讚 注诇 专讘 讛讜谞讗 讜讛讗 拽诪讘讟诇 讻诇讬 讗祝 讚诇讗 砖诪注讬谞谉 诪专讘 讛讜谞讗 讘讛讚讬讗 讚讗讬转 诇讬讛 讻谉 诪讻诇诇 讚讻"注 住"诇 讘讬讟讜诇 讻诇讬 讜讻诪讜 砖谞讝讻专 讙诐 讘砖诪注转讬谉 讘转讜住' 讚"讛 讘注讜讚谉 注诇讬讜 讜讗"讻 诇讬讻讗 诇诪讬诪专 讚专' 讬爪讞拽 诇讬转 诇讬讛 讚专讘 讞住讚讗 讜注诇 讻专讞讬谉 爪专讬讱 诇讜诪专 讗讬驻讻讗 讚专' 讞住讚讗 诇讬转 诇讬讛 讚专"讬 讜砖驻讬专 讚讞讛 讘注讛"诪 讚讘专讬 专讘 讬爪讞拽 诪讛诇讻讛:


砖诐 讻砖诐 砖讗讬谉 谞讜转谞讬诐 讜讻讜' 讻讘专 讚拽讚拽转讬 诇注讬诇 讗诪讗讬 诇讗 拽讗诪专 讻砖诐 砖讗诪专讜 讜谞拽讟 驻住拽 诇注爪诪讜 讜诇讗 转诇讛 讚讘专讬讜 讘讚讘专讬 讛转谞讗讬诐 讻诪讜 专"转 讜谞专讗讛 诇驻讬 诪讛 砖讛讜讻讞转讬 诇注讬诇 讚专"讞 注"讻 诇讗讜 讗诪砖谞转谞讜 拽讗讬 讜诪砖谞转谞讜 谞讜讻诇 讘讗诪转 诇驻专砖 诪砖讜诐 砖诪讗 讬住转驻拽 讗讘诇 专"讞 讗讘专讬讬转讗 拽讗讬 砖砖谞讬谞讜 讗讘诇 讻讜驻讛 注诇讬讛 讻诇讬 诪讻诇诇 讚谞转讬谞讛 转讞转讬' 讗住讜专 诪砖讜诐 讛爪诇讛 砖讗"诪 讜拽诪"诇 讻驻讬讬转 讻诇讬 诪讜转专 讗驻讬' 讘讗讬谉 爪专讬讱 诇诪拽讜诪讜. 讜讗"讻 讗讬讱 讬讜讻诇 专' 讬爪讞拽 诇诪讬诪专 讻砖诐 砖讗诪专讜 注诇 讛讱 讘专讬讬转讗 讜讛专讬 讘讘专讬讬转讗 讛讬转专 讛讻驻讬讬' 诪驻讜专砖. 讜讗讬 讘爪专讬讱 诇诪拽讜诪讜 诪讬讬专讬 讘专讬讬转讗 讗诐 讻谉 讙诐 讛谞转讬谞讛 诪讜转专 讗讬 专讘 讬爪讞拽 诇讬转 诇讬讛 讚专讘 讬讜住祝:


砖诐 讗讬转讬讘讬' 讻诇 讛谞讬 转讬讜讘转讗 讜砖谞讬' 讘爪专讬讱 诇诪拽讜诪讜. 讛谞讛 讘诪住讻转 讘讬爪讛 讚祝 诇"讜 讗讬转讗 诪讬诪专讗 讚专讘 讬爪讞拽 讜诇讗 讗讜转讬讘 砖诐 讛谞讬 转讬讜讘转讗 专拽 诪讚诇祝 讜砖谞讬 讘讚诇祝 讛专讗讜讬 讜讟注诪讗 讘注讬 诇诪讛 诇讗 讗讜转讬讘 砖诐 讻诇 讛谞讬 转讬讜讘转讗. 讜谞专讗讛 诪砖讜诐 讚讜讚讗讬 讛诪拽砖讛 讚诪讜转讬讘 诇讗 谞注诇诐 诪诪谞讜 讚讗讬讻讗 诇讗讜拽诪讬 讘爪专讬讱 诇诪拽讜诪讜 讗诇讗 砖讛讬讛 拽砖讛 诇讜 拽讜砖讬转 讛转讜住' 讘住讜祝 讚"讛 讜砖谞讬 诇讬讛 砖讛拽砖讜 诇诪讛 爪专讬讱 讘讻诇 讛谞讬 诪砖谞讬讜转 诇讗砖诪讜注讬谞谉 讚爪专讬讱 诇诪拽讜诪讜 砖专讬. 讜讘讝讛 谞讬讞讗 诪讛 讚讗诪专 讗讬转讬讘讬' 讻诇 讛谞讬 转讬讜讘转讗 讜诇诪讛 注诇 专讘 讬讜住祝 讛拽砖讛 诪讻诇 讛谞讬 诪砖谞讛 讘驻"注 讗祝 砖讻讘专 讗讜转讬讘 诇专讘讛 诪讻诇 讗' 讜讛讬讛 诇讜 诇讜诪专 注诇 讚讘专讬 专讘 讬讜住祝 讘拽讬爪讜专 讗讬转讬讘讬讛 讻诇 讛谞讬 转讬讜讘转讗 讜讗祝 砖讘讗诪转 讗讬谉 讝讛 拽讜砖讬讗 诪转专讬 讟注诪讬 讞讚讗 砖注诇 专讘讛 讛拽砖讛 诪诪砖谞讛 讚讻讜驻讬谉 拽注专讛 讜讝讛 讗讬谞讜 拽讜砖讬讗 讻诇诇 诇专讘 讬讜住祝 讜讗讬讱 讬讛讬讛 讬讻讜诇 诇讜诪专 讻诇 讛谞讬 转讬讜讘转讗. 讜注讜讚 讘砖诇诪讗 讘讚讘专讬 专' 讬讜住祝 砖讗讬谞讜 讬讻讜诇 诇讻诇讜诇 注诇 讻诇 讛谞讬 转讬讜讘转讗 讘讞讚 砖讬谞讜讬讬讗 讜爪专讬讱 诇转专抓 讻诇 讗' 诇驻讬 砖讛讜讗 诇讻讱 讛讜爪专讱 诇讛讘讬讗 讻诇 转讬讜讘转讗 讘讗驻讬 谞驻砖讬讛 讜诇砖谞讜讬讬 诪砖讗"讻 诇专讘 讬爪讞拽 砖讻讜诇诇 讛拽讜砖讬讗 讘讞讚 讜讙诐 讛转讬专讜抓 诇讻讜诇诐 讘爪专讬讱 诇诪拽讜诪讜 讜诇讻讱 讻诇诇讬谞讛讜 讬讞讚 讗讱 诇驻诪"砖 讙"讻 谞讬讞讗 砖诇讗 讛讬讛 讬讻讜诇 诇讛拽砖讜转 诪砖讜诐 诪砖谞讛 诇讞讜讚 砖讛讬讛 讬讜讚注 讚讬讻讜诇 诇讗讜拽诪讬 讘爪专讬讱 诇诪拽讜诪讜 讜诇讻讱 讛拽砖讛 诪讻讜诇诐 讬讞讚 讜讻拽讜砖讬转 讛转讜住' 讜砖谞讬 诇讬讛 讘爪专讬讱 诇诪拽讜诪讜 讜讻转讬' 讛转讜住' 砖讬砖 专讘讜转讗 讘讻诇 讞讚: 讜讛谞讛 拽讜砖讬转 讛转讜住' 讛讜讗 专拽 讗诐 专' 讬爪讞拽 诇讬转 诇讬' 讚专讘 讬讜住祝 讗讘诇 讗诐 专' 讬爪讞拽 讗讬转 诇讬讛 讚专讘 讬讜住祝 讗讬谉 讻讗谉 拽讜砖讬讗 讻诪讘讜讗专 讘讚讘专讬 诪讛专砖"讗 讚讛砖转讗 讘诇讗"讛 爪专讬讻讬 讻讜诇讛讜 诇讛讜专讜转 讚诇讗 砖讬讬讱 讘讛讜 讘讬讟讜诇 讻诇讬 诪讛讬讻谞讜. 讗诇讗 讚讗注驻"讻 爪专讬讱 诇讗讜拽诪讬谞讛讜 讙诐 讘爪专讬讱 诇诪拽讜诪讜 诪砖讜诐 讚专' 讬爪讞拽 讜讗"讻 诇讗 讛讬讛 诪拽讜诐 诇讛诪拽砖讛 诇讛拽砖讜转. 讗诇讗 砖讻讗谉 讘诪住' 砖讘转 诪讚讗诪专 专' 讬爪讞拽 讻砖诐 砖讗讬谉 谞讜转谞讬谉 讜讻讜' 讜讛讬讬谞讜 诇讜诪专 砖砖讜讬诐 讛诐 讘讚讬谞诐 谞转讬谞转 讻诇讬 转讞转 讛转专谞讙讜诇转 讻诪讜 讻驻讬讬转 讻诇讬 讜讗"讻 诪讻诇诇 讚诇讬转 诇讬讛 讚专讘 讬讜住祝 讜讻诪讜 砖讻转讘转讬 诇注讬诇 讘讚专讱 讛专讗砖讜谉 讜诪砖讜"讛 讗讜转讘讬' 讻诇 讛谞讬 转讬讜讘转讗 诪砖讗"讻 讘讘讬爪讛 讚砖诐 讗诪专 住转诐 讗讬谉 讻诇讬 谞讬讟诇 讗诇讗 诇爪讜专讱 讚讘专 讛谞讬讟诇 讜诇讗 讛讝讻讬专 讻诇诇 诪谞转讬谞转 讻诇讬 转讞转 讛转专谞讙讜诇转 讜讗"讻 讗讬讻讗 诇诪讬诪专 讚砖驻讬专 住讘专 讻专讘 讬讜住祝 讜诇讻谉 诇讗 讗讜转讘讬' 讻诇 讛谞讬 转讬讜讘转讗 诇驻讬 砖讬讚注 转砖讜讘转诐 讘爪讚诐 讘爪专讬讱 诇诪拽讜诪讜 讜讙诐 讛转专爪谉 诇讗 讛讬讛 诪拽讜诐 诇讞讚砖 转讬专讜抓 讗讞专 专拽 讘爪专讬讱 诇诪拽讜诪讜 讜讝讛 讻讘专 讬讚注 讛诪拽砖讛 讜诇讻谉 诇讗 讗讜转讬讘 砖诐 专拽 讛谞讱 讚诪砖谞讬 转讬专讜抓 讗讞专 讜讻诪讜 砖讻转讘讜 讛转讜住' 讻讗谉 讘讚"讛 讻讜驻讛 注诇讬讛 讜讻讜': 讗诇讗 讚讗讻转讬 拽砖讬讗 讛讱 转"砖 讗讞转 讘讬爪讛 砖谞讜诇讚讛 讘砖讘转 讜讻讜' 讚驻专讬讱 诪讬谞讬' 讻讗谉 讜诇讗 讘诪住' 讘讬爪讛 讜砖专讬 讘讻讗谉 讙诐 讛转专爪谉 诇讗 讞讬讚砖 诇讜 讚讘专 专拽 讘爪专讬讱 诇诪拽讜诪讜 讜注诇 讘专讬讬转讗 诇讗 砖讬讬讱 爪专讬讻讜转讗 砖讻诪讛 讚讘专讬诐 讛砖谞讜讬讬诐 讘诪砖谞讬讜转 谞砖谞讜 讘讘专讬讬转讜转 讜讗"讻 讗诐 讬讚注 诪住讘专讗 讚爪专讬讱 诇诪拽讜诪讜 诪讛 拽讜砖讬讗 诪转讞诇讛 讜讗诐 诇讗 讬讚注 诇诪讛 诇讗 讛拽砖讜 讙诐 讘诪住' 讘讬爪讛: 讜讛谞讛 讘诪讗讬 讚诪砖谞讬 讛"谞 讘爪专讬讱 诇诪拽讜诪讜 讬砖 诇讚拽讚拽 讗"讻 诇诪讛 讞讬诇拽讛 讛讘专讬讬转讗 讘讬谉 讟诇讟讜诇 讛讘讬爪讛 诇讻驻讬讬转 讛讻诇讬 讛讜讛 诇讬讛 诇讬驻诇讜讙 讘讚讬讚讬' 讘讻驻讬讬转 讻诇讬 注爪诪讜 砖讗诐 爪专讬讱 诇诪拽讜诪讜 砖诇 讛讻诇讬 诪讜转专 讜讗诐 诇讗讜 讗住讜专 讜诪诪讬诇讗 讬讚注讬谞谉 砖讗讬谉 诪讟诇讟诇讬谉 讛讘讬爪讛 砖讗诐 讛讘讬爪讛 诪讜转专 讘讟诇讟讜诇 讗"讻 诇诪讛 讬讛讗 讗住讜专 讘讻驻讬讬转 讛讻诇讬 注诇讬讛. 讜讗驻砖专 诇讜诪专 讚讗讻转讬 讛讜讛 讗诪讬谞讗 讚诪讜转专 诇讟诇讟诇 讛讘讬爪讛 讻专"砖 讚诇讬转 诇讬讛 诪讜拽爪讛 讜讛讗 讚讗住讜专 讻驻讬讬转 讛讻诇讬 讛讬讬谞讜 讗讜诪专讬诐 讚讙诐 诇讛讟讬诇 讘讬爪讛 讘诪拽讜诐 诪讚专讜谉 诇讗 砖讻讬讞讗 讜讛讜讬 讛爪诇讛 砖讗讬谞讛 诪爪讜讬讛 砖讗住讜专 诇讚注转 讛转讜住' 讗驻讬诇讜 诇讚讘专 讛诪讟诇讟诇 讜讻诪讜"砖 讛转讜住' 讘专讬砖 住讜讙讬讬谉 讘讚讘专讬 专讘讛 讜讗诐 转拽砖讛 诪讛 诪讜注讬诇 讗"讻 诪讛 砖爪专讬讱 诇诪拽讜诪讜 砖诇 讛讻诇讬 讬砖 诇讜诪专 讻讚注转 讛讙讛转 讗砖专"讬 砖讙诐 诇注谞讬谉 讛爪诇讛 砖讗讬谞讛 诪爪讜讬讛 诪讛谞讬 爪专讬讱 诇诪拽讜诪讜 讜讗"转 讗讬讱 讗驻砖专 诇讟注讜转 讻讱 讜讛专讬 专' 讬爪讞拽 诇讬转 诇讬讛 住讘专讗 讚专讘讛 讻诇诇 讻砖诐 砖讛讜讻讞转讬 讚讗诪专 讻砖诐 砖讗讬谉 谞讜转谞讬诐 诪砖诪注 讚砖讜讬诐 讘讚讬谞诐 诪诪砖 讜讻谞"诇 讘转讞讬诇转 讛住讜讙讬讗. 讬"诇 讗祝 砖讗诇讬讘讗 讚讗诪转 诇讬转 诇讬讛 诪"诪 讛讘专讬讬转讗 诇讗 住讙讬 诇讛 诇诪讬诪专 专拽 讗讬住讜专 讻驻讬讬转 讻诇讬 诪砖讜诐 讚注讻"驻 讬砖 诇讟注讜转 讜诇讜诪专 讛讟注诐 诪砖讜诐 讛爪诇讛 砖讗讬谞讛 诪爪讜讬讛 讜讝讛 讛讜讗 讛讞讬诇讜拽 砖讘讬谉 讛诪拽砖谉 诇讛转专爪谉 讛诪拽砖讛 住讘专 诪讚诇讬转 诇讬' 讚专讘 讬爪讞拽 住讘专讛 讚专讘讛 讗"讻 诇讬讻讗 诇诪讬讟注讬 讻诇诇 诪砖讜诐 讛爪诇讛 砖讗"诪. 讜讛拽砖讛 砖驻讬专 诪讛讱 讘专讬讬转讗. 讜诇讬讻讗 诇讗讜拽诪讬 讘爪专讬讱 诇诪拽讜诪讜 讚讗"讻 诇讬驻诇讜讙 讘讚讬讚讛 讜诪诪讬诇讗 讬讚注讬谞谉 讗讬住讜专 讟诇讟讜诇 讛讘讬爪讛. 讜讛转专爪谉 讛砖讬讘 诇讜 讘爪专讬讱 诇诪拽讜诪讜. 讜讗注驻"讻 讗讬讻讗 诇诪讬讟注讬 诪砖讜诐 讛爪诇讛 砖讗讬谞讛 诪爪讜讬讛 讻谞"诇. 讜讻诇 讝讛 讻讗谉 讘住讜讙讬讗 讚砖讘转 讚诪讜讻讞 讚诇讬转 诇讬讛 诇专"讬 住讘专讛 讚专讘讛 诪讚讗诪专 讻砖诐 讜讻讜'. 讗讘诇 讘讘讬爪讛 砖讗讬谉 砖讜诐 讛讜讻讞讛 讚专' 讬爪讞拽 诇讬转 诇讬讛 讚专讘讛 诇讻谉 诇讗 讛拽砖讛 讻诇诇 诪讛讱 讘专讬讬转讗 讚讗讬讻讗 诇诪讬讚讞讬 讘爪专讬讱 诇诪拽讜诪讜 讜讚讜"拽:


转讜讚"讛 讜砖谞讬 诇讬讛 讜讻讜' 讗"谞 专' 讬爪讞拽 讗讬转 诇讬讛 谞诪讬 讚讗住讜专 诇讘讟诇 讻诇讬 诪讛讬讻谞讜 讜诇讛讻讬 讜讻讜'. 讜讗谞讬 转诪讛 注"讝 讚讗诐 讗讬转 诇讬讛 诇专' 讬爪讞拽 讘讬讟讜诇 讻诇讬 讗诐 讻谉 诪谞"诇 讻诇诇 讚讗讬谉 讻诇讬 谞讬讟诇 讜讛专讬 讗讘讜讛讜谉 讚讻诇 讗讬住讜专 讘讬爪讛 讛讜讗 诪砖谞转谞讜 讚讚诪讬 诇砖诪谉 讜讻讚驻讬专砖"讬 讘专讬砖 住讜讙讬讗 讜讻讬讜谉 砖讬砖 诇谞讜 讟注诐 诪砖讜诐 讘讬讟讜诇 讻诇讬 诪谞"诇 诇讞讚砖 住讘专讗 讚讗讬谉 讻诇讬 谞讬讟诇: 讜讗讜诇讬 专' 讬爪讞拽 诇诪讚 住讘专讛 讝讜 诪讘专讬讬转讗 讚诇拽诪谉 讚祝 拽谞"讚 注"讘 讛讬转讛 讘讛诪转讜 讟注讜谞讛 讟讘诇 讜住讘专 专"讬 讚讗注驻"讬 砖诪砖转讘专讬谉 拽讗讬 讙诐 讗讟讘诇 讜讚诇讗 讻诪讜"砖 讛转讜住' 讘砖诪注转讬谉 讘讚"讛 讟讘诇 诪讜讻谉 讗诇讬讘讗 讚专' 讬讜住祝 讜讻讬讜谉 讚住讘专 专"讬 讚拽讗讬 讙诐 讗讟讘诇 讜住"诇 讙"讻 讚讟讘诇 诪讜讻谉 讛讜讗 讜诇讗 砖讬讬讱 讘讜 诪砖讜诐 讘讬讟讜诇 讻诇讬 讗诇讗 注诇 讻专讞讬谉 诪砖讜诐 讗讬谉 讻诇讬 谞讬讟诇 讗诇讗 诇爪讜专讱 讚讘专 讛谞讬讟诇 讜讟讘诇 注爪诪讜 讚讘专 砖讗讬谞讜 谞讬讟诇 讛讜讗:


讜讘讝讛 谞讬讞讗 讚讛转讜住' 讻转讘讜 讚专' 讛讜谞讗 [爪"诇 专' 讬爪讞拽] 讗讬转 诇讬讛 讘讬讟讜诇 讻诇讬 讜诪谞"诇 讛讗 讜讚诇诪讗 专讘 讛讜谞讗 [专' 讬爪讞拽] 讗讬转 诇讬讛 讛爪诇讛 砖讗讬谞讛 诪爪讜讬讛 讻住讘专转 专讘讛 [讜讗讜诇讬 诪砖讜诐 讚讬讜转专 专讗讜讬 诇讜诪专 讚讗讬转 诇讬' 讘讬讟讜诇 讻诇讬 讚讗砖讻讞谉 讘讻诪讛 诪拽讜诪讜转 讚驻专讬讱 讛砖"住 讜讛讗 拽诪讘讟诇 讻诇讬 诪讛讬讻谞讜 [讻诪讜砖"诇] 讜讘砖诇诪讗 诇住讘专转 讛讙讛转 讗砖专"讬 讚诇注谞讬谉 讛爪诇讛 砖讗讬谞讛 诪爪讜讬讛 诪讜注讬诇 讘爪专讬讱 诇诪拽讜诪讜 讜讗"讻 讗讻转讬 讛讬讛 拽砖讛 诇诪讛 谞拽讟 讛讗住讜专 讘砖诪谉 讜讛讛讬转专 讘谞讬爪讜爪讜转 讜讛专讬 讘爪专讬讱 诇诪拽讜诪讜 讙诐 砖诪谉 诪讜转专 讘讬谉 诇讟注诐 讛爪诇讛 砖讗"诪 讜讘讬谉 诇讟注诪讗 讚讗讬谉 讻诇讬 谞讬讟诇 讜讻讜' 讜讘讗讬谉 爪专讬讱 诇诪拽讜诪讜 讙诐 谞讬爪讜爪讜转 讗住讜专讬诐: 讜讚注 砖讙诐 诪讚讘专讬 专砖"讬 诪砖诪注 讚讙诐 诇专讘讛 诪讜注讬诇 讘爪专讬讱 诇诪拽讜诪讜 砖讛专讬 专砖"讬 驻讬' 讘诪砖谞转谞讜 讗讬谉 谞讜转谞讬谉 讻诇讬 诪砖讜诐 讘砖诪谉 诪讜拽爪讛 讛讬讗 讜拽住讘专 讗讬谉 讻诇讬 谞讬讟诇 讘砖讘转 讗诇讗 诇爪讜专讱 讚讘专 讛谞讬讟诇 讗"谞 拽住讘专 讗住讜专 诇讘讟诇 讻诇讬 诪讛讬讻谞讜. 讜讛谞讛 讗讞讝 专砖"讬 讟注诪讬' 讚专' 讬爪讞拽 讜讟注诪讬' 讚专讘 讬讜住祝 讜砖讘拽 讟注诪讬' 讚专讘讛. 讜讗讬 谞讬诪讗 讚专砖"讬 讚讞讛 讟注诪讬' 讚专讘讛 诪讛诇讻讛 讜讟注诪讗 讚专' 讬爪讞拽 讜专讘 讬讜住祝 住讜讘专 诇讛诇讻讛 诪诇讘讚 砖讗讬谉 讚专讻讜 砖诇 专砖"讬 讘驻讬专讜砖讜 诇驻住讜拽 讛诇讻讛 讗诇讗 讚拽砖讛 诇诪讛 讛拽讚讬诐 讟注诪讬' 讚专讘 讬爪讞拽 讛诪讗讜讞专 讘住讬讚讜专 讛住讜讙讬讗 诇讟注诪讬' 讚专讘 讬讜住祝 讛诪讜拽讚诐 讗诇讗 注诇 讻专讞讬谉 讚专砖"讬 诇讗 讚讬诇讙 讟注诪讬' 讚专讘讛 讻诇诇. 讗诇讗 [诪砖讜诐] 讚住"诇 讚讙诐 专讘讛 讚讜拽讗 讘讚讘专 砖讗讬谞讜 谞讬讟诇 讗讜住专 讜诪讟注诐 讗讬谉 讻诇讬 谞讬讟诇 讗诇讗 讚住讜讘专 讚诇讛爪诇讛 诪爪讜讬讛 讛转讬专讜 诇讬讟讜诇 讗祝 诇爪讜专讱 讚讘专 砖讗讬谞讜 谞讬讟诇 讜讗"讻 专砖"讬 讘讟注诐 诪砖讜诐 讗讬谉 讻诇讬 谞讬讟诇 讗讞讝 讟注诪讗 讚专讘讛 讙"讻 讜讛讬讗 诪讜拽讚诐 讘住讜讙讬讗 讜讗"讻 讻讬讜谉 砖诇专砖"讬 专讘讛 诪砖讜诐 讗讬谉 讻诇讬 谞讬讟诇 讜讻讜' 诪讜注讬诇 讙诐 诇专讘讛 爪专讬讱 诇诪拽讜诪讜 讜讛讗 讚诇讗 诪砖谞讬 诇专讘讛 讘爪专讬讱 诇诪拽讜诪讜 讛讜讗 诪砖讜诐 讚讚专讱 讛砖"住 诇诪砖讘拽 专讜讜讞讗 诇住讜讙讬讗 诇讛讙讚讬诇 转讜专' 讜诪砖谞讬 讚讘专 砖讬讜讻诇 讗讞"讻 诇讛专讞讬讘 讛住讜讙讬讗 讙诐 诇专' 讬爪讞拽 讜讗诐 讛讬讛 诪砖谞讬 转讬讻祝 诇专讘讛 讘爪专讬讱 诇诪拽讜诪讜 诇讗 讛讬讛 砖讜讘 讬讻讜诇 诇讛拽砖讜转 诇专' 讬爪讞拽 讜转讚注 讚讛专讬 诇专砖"讬 注讻"驻 讗讬谉 讗讬住讜专 诇专讘讛 讗诇讗 诇爪讜专讱 讚讘专 砖讗讬谞讜 谞讜讟诇 讻诪讜"砖 讛转讜住' 讘砖诪讜 讜讗"讻 讛讬讛 讬讻讜诇 诇砖谞讜讬讬 讘讻诇讬诐 转讞转 讛讚诇祝 讘讚诇祝 讛专讗讜讬 讜诇诪讛 诪砖谞讬 讘讘转讬 讞讚转讬 讗诇讗 诇诪砖讘拽 专讜讜讞讗 诇讛拽砖讜转 讗讞"讻 诇专讘 讬讜住祝: 讜注讻"驻 讙诐 诇专讘讛 诪讜注讬诇 讘爪专讬讱 诇诪拽讜诪讜 讜讗"讻 诇讗 讛讬讜 讛转讜住' 讬讻讜诇讬诐 诇砖谞讜讬讬 讚专' 讬爪讞拽 讗讬转 诇讬' 讚专讘讛 讗讘诇 讗讬 谞讬诪讗 讚诇讗 讻讛讙讛转 讗砖专"讬 讜谞讬诪讗 讚诇专讘讛 讗讬谞讜 诪讜注讬诇 爪专讬讱 诇诪拽讜诪讜 讗"讻 诪谞"诇 诇讛转讜住' 讚专' 讬爪讞拽 讗讬转 诇讬讛 讘讬讟讜诇 讻诇讬 讜讚诇诪讗 讗讬转 诇讬讛 讛爪诇讛 砖讗讬谞讛 诪爪讜讬讛 讻专讘讛 讜诇讛讻讬 砖诪谉 讗住讜专 讗驻讬' 讘爪专讬讱 诇诪拽讜诪讜 讗诪谞诐 诇驻诪砖"诇 [讘专讬砖 住讜讙讬讬谉] 讚专' 讬爪讞拽 诇诪讚 讛讗 讚讗讬谉 讻诇讬 谞讬讟诇 诪讘专讬讬转讗 讚讛讬转讛 讘讛诪转讜 讟注讜谞讛 讟讘诇 讜讻讜' 讜讗住"讚 讚住讘专 讛爪诇讛 砖讗"诪 诇讗 讛转讬专讜 讗"讻 讛讬讗 讙讜驻讛 诪谞"诇 讚讗讬谉 讻诇讬 谞讬讟诇 讜讚诇诪讗 讗讬住讜专 谞转讬谞转 讻诇讬诐 讘讟讘诇 讙讜驻讬讛 讗住讜专 诪砖讜诐 讛爪诇讛 砖讗"诪. 讗诇讗 讜讚讗讬 讚专' 讬爪讞拽 诇讬转 诇讬讛 讚专讘讛 专拽 讚专讘 讬讜住祝 讜讘讟讘诇 诇讗 砖讬讬讱 讘讬讟讜诇 讻诇讬 讚讟讘诇 诪讜讻谉 讛讜讗 诇注谞讬谉 讘讬讟讜诇 讻诇讬:


讜讘讻讜讜谞转 讛转讜住' 讚专' 讬爪讞拽 讗讬转 诇讬讛 讘讬讟讜诇 讻诇讬 砖讛拽砖讬转讬 讗"讻 诪谞"诇 诇专' 讬爪讞拽 讻诇诇 砖讗讬谉 讻诇讬 谞讬讟诇 谞诇注"讚 注讜讚 讘讝讛 讜谞讚拽讚拽 讻讬讜谉 讚讗讬转 诇讬讛 讘讬讟讜诇 讻诇讬 讗"讻 讗讬讱 拽讗诪专 讻砖诐 讜讻讜' 讜讛讗 诇讗 讚诪讜 讚谞转讬谞转 讻诇讬 转讞转 讛转专谞讙讜诇转 讗住讜专 讗驻讬' 讘爪专讬讱 诇诪拽讜诪讜 讜讻驻讬讬转 讻诇讬 诪讜转专 讘爪专讬讱 诇诪拽讜诪讜 讜谞专讗讛 讚专' 讬爪讞拽 住讜讘专 讗讬谉 诇讞爪讬 砖讘转 讜讗"讻 讗讬谉 讛讻诇讬 谞讗住专 诪砖讜诐 讘讬讟讜诇 讻诇讬 诪讛讬讻谞讜 砖讛专讬 讘讬讚讜 诇谞注专 讜住讘专转 讛讘注讛"诪 讜讛专"谉 砖讗讬谉 讘专爪讜谞讜 诇谞注专 诇讬转 诇讬讛 诇专' 讬爪讞拽 讜讗"讻 讗讬谉 讗讬住讜专 谞转讬谞转 讛讻诇讬 诪砖讜诐 讘讬讟讜诇 诪讛讬讻谞讜 讗诇讗 讘谞讜转谞讜 讘讬谉 讛砖诪砖讜转 讗讘诇 讘砖讘转 注爪诪讜 讗讬谉 讘讜 讗讬住讜专 讘讬讟讜诇 讻诇讬 讜讗讬谉 讗住讜专 讗诇讗 诪砖讜诐 讗讬谉 讻诇讬 谞讬讟诇. 讜讘讝讛 谞诇注"讚 诪讛 砖驻讬专砖"讬 讘诪砖谞讛, 谞讜转谞讬谉 讘砖讘转 诇专讘讜转讗 讻转讘 讻谉 讚诇讗 转讬诪讗 讚讜拽讗 讘砖讘转 讛讜讗 讚讗住讜专 讚讗讝 砖讬讬讱 讘讬讟讜诇 讻诇讬 讗讘诇 讘砖讘转 注爪诪讜 诪讜转专 拽诪"诇 专砖"讬 讗驻讬' 讘砖讘转 讜专砖"讬 住"诇 住讘专转 讛诪驻专砖讬诐 诪砖讜诐 砖讗讬谉 专爪讜谞讜 诇谞注专 讗讜 住讘专转 讛住讜讘专讬诐 讚讙诐 诇诪拽爪转 讛砖讘转 讗住讜专 诇讘讟诇 诪讛讬讻谞讜 讜专' 讬爪讞拽 住"诇 讚诪砖谞转谞讜 诪讬讬专讬 讘讻诇 讙讜讜谞讬 讘讬谉 讘讛"诪 讜讘讬谉 讘砖讘转 讜诇讻讱 诇讗 诪爪讬 诇诪讬转谞讬 讛讬转专 讛砖诪谉 讘爪专讬讱 诇诪拽讜诪讜 讚讛专讬 讘讛"砖 讗住讜专 讗驻讬' 讘爪专讬讱 诇诪拽讜诪讜 讜讗诪专 专' 讬爪讞拽 讻砖诐 砖讗讬谉 谞讜转谞讬谉 讻诇讬 转讞转 讛转专谞讙讜诇转 讘砖讘转 注爪诪讜 讚谞转讬谞转 讛讻诇讬 转讞转 讛转专谞讙讜诇转 诇讗 诪讬讬专讬 诪谉 讛住转诐 讘讬谉 讛砖诪砖讜转 讚诇讗 砖讻讬讞 砖转诇讚 讘讛"砖 砖转专谞讙讜诇转 讗讬谞讛 讬讜诇讚转 讘诇讬诇讛 讗诇讗 讘诇讬转 诇讛 讝讻专 注讚 砖砖讬诐 讘转讬 讻诪讘讜讗专 讘讘讬爪讛 讚祝 讝'] 讜讗"讻 讘砖讘转 讗讬讬专讬 讜讗讝 讘讗诪转 讗讬谞讜 讗住讜专 专拽 讘讗讬谉 爪专讬讱 诇诪拽讜诪讜 讜砖驻讬专 拽讗诪专 讻讱 讗讬谉 讻讜驻讬谉 讜讻讜':


讜讘讝讛 讙"讻 谞讬讞讗 讚诇讗 诪爪讬 诇诪讬诪专 讚讗讬转 诇讬讛 讛爪诇讛 砖讗"诪 讻专讘讛 讚讗"讻 讗祝 讘砖讘转 讗住讜专 讗祝 讘爪专讬讱 诇诪拽讜诪讜 诇诪讗谉 讚诇讗 住"诇 讻讛讙讛转 讗砖专讬 讜诇讗 砖讬讬讱 讻砖诐: [讜诇驻讬"讝 砖驻讬专 讛讜讻讬讞 专' 讬爪讞拽 住讘专转 讗讬谉 讻诇讬 谞讬讟诇 诪砖讜诐 讚讛诪砖谞讛 住转诪讛 讜转谞讬 讗讬谉 谞讜转谞讬谉 讜诪砖诪注 讗驻讬诇讜 讘砖讘转 注爪诪讛 讜讗讝 诇讗 砖讬讬讱 讘讬讟讜诇 讻诇诇: 讜讚注 讚诇讻讗讜专讛 讬砖 诇转诪讜讛 诪讛 谞住转驻拽讜 讛转讜住' 讗诐 专' 讬爪讞拽 讗讬转 诇讬讛 讘讬讟讜诇 讻诇讬 讜讛专讬 讜讚讗讬 讘讬讟讜诇 讻诇讬 诪讜讻讞 诪讘专讬讬转讗 讚转谞讬 讗讘诇 讻讜驻讬谉 注诇讬' 讻诇讬 讜讻讜' 讜讛讱 讘专讬讬转讗 讘爪专讬讱 诇诪拽讜诪讜 诪讜拽讬 诇讛 专 讬爪讞拽 讜讗"讻 拽砖讛 谞讬转谞讬 专讘讜转讗 讬讜转专 讗讞讚 讘讬爪讛 讜讻讜' 讗讬谉 诪讟诇讟诇讬谉 讜讻讜' 讗讘诇 谞讜转谞讬谉 讻诇讬 转讞转 讛转专谞讙讜诇转 砖转讟讜诇 讘讬爪转讛 诇转讜讻讛 砖讛讜讗 讜讚讗讬 专讘讜转讗 讬讜转专 诪讻驻讬讬转 讻诇讬 注诇讬讛 讗诇讗 讜讚讗讬 讚讝讛 讘讗诪转 讗住讜专 诪砖讜诐 讘讬讟讜诇 讻诇讬 讜讻诪讜 砖讻转讘 诇注讬诇 讘讚"讛 讗专"讞 讜讻讜' 讜讗讬 诪砖讜诐 砖讬砖 诇讚讞讜转 诇注讜诇诐 诇讗讜 诪砖讜诐 讘讬讟讜诇 讻诇讬 讗诇讗 诪砖讜诐 讛爪诇讛 砖讗"诪 讻讚诪讜拽讬 专讘讛 拽砖讛 诇讜 讬讛讬' 讻谉 讛诇讗 注讬拽专 讻讜讜谞转 讛转讜住' 诇转专抓 注诇 诪讛 砖砖谞讬谞讜 讛讗讬住讜专 讘砖诪谉 讜诇讗 讘讛讬转专 讙"讻 讘砖诪谉 讛爪专讬讱 诇诪拽讜诪讜 讜讗诐 讻谉 讙诐 讗讬 住讘专 讻专讘讛 谞讻讜谉 讗讘诇 讗讬 谞讬诪讗 讻讚注转 讛讙讛转 讗砖专"讬 讗"讻 讙诐 讗讬 住讘专 讻专讘讛 讗讻转讬 诪爪讬 诇诪讬诪专 讛讛讬转专 讘砖诪谉 讘爪专讬讱 诇诪拽讜诪讜 [讗诇讗 讚诇驻"讝 注"讻 讘专讬讬转讗 诇讗讜 诪砖讜诐 讟注诪讗 讚专讘讛 讗住专讛 谞转讬谞转 讻诇讬 转讞转 讛转专谞讙讜诇转 砖讛专讬 讘专讬讬转讗 讘爪专讬讱 诇诪拽讜诪讜 讗讬讬专讬]:

